Τρία στοιχεία που αδικούν την εικόνα του Γκος – hoodinees.com\nΤρία στοιχεία που αδικούν την εικόνα του Γκος\nStellakis Evangelos 9 Mar 2019 9 Mar 2019 EuroLeague, Ελλάδα\nΟ Νάιτζελ Γουίλιαμς Γκος είναι ένας παίκτης με πολλά θετικά στοιχεία και σημαντική προοπτική, αλλά παράλληλα στο παιχνίδι του υπάρχουν κι αρκετά ντεσαβαντάζ που “τσαλακώνουν” την γενικότερη εικόνα του εντός των τεσσάρων γραμμών.\nΌσοι γνώριζαν τον παίκτη από την περσινή του θητεία στην Παρτίζαν, ενδεχομένως να ενθουσιάστηκαν στο άκουσμα της μεταγραφής του από τον Ολυμπιακό. Ο Γκος είχε μια εξαιρετική πρώτη σεζόν στο Βελιγράδι και γρήγορα “σκαρφάλωσε” στο επίπεδο της EuroLeague, σε μια ομάδα μάλιστα που τον πήρε με την προοπτική να γίνει άμεσα βασικός.\nΟ Ντέιβιντ Μπλατ, ο οποίος ποντάρει πολλά στον NWG, εξακολουθεί να στηρίζει απόλυτα την επιλογή του, παρότι εκείνη δεν έχει αποδώσει μέχρι ώρας στο 100%. Ο Γκος δεν είναι αρνητικός, ίσα ίσα που έχει κάνει κάμποσα καλά παιχνίδια φέτος, παρ’ όλα αυτά παρατηρούμε ορισμένα στοιχεία στο παιχνίδι του που αδικούν τη συνολική του εικόνα.\nΠροτού εξετάσουμε πιο αναλυτικά ποια είναι αυτά, παραθέτουμε τα στατιστικά του παίκτη στην EL μετά από 25 “στροφές”: 9 πόντοι, 42% στα δίποντα, 36% στα τρίποντα, 78% στις βολές / 4.2 ασίστ, 1.4 λάθη / 2 ριμπάουντ, 0.8 κλεψίματα, 1.7 κερδισμένα φάουλ, 8.5 PIR.\nΗ αδυναμία του στην άμυνα: Ο Γουίλιαμς Γκος είναι ένα γκαρντ που το έχουμε δει κατά διαστήματα στη φετινή σεζόν να προσπαθεί να παίξει με φιλότιμο στην άμυνα, ωστόσο σε αυτό το επίπεδο όλοι γνωρίζουν πως δεν αρκεί μόνο η προσπάθεια. Χρειάζεται και μια κάποια ικανότητα προκειμένου να είσαι αποτελεσματικός. Κανείς δεν μπορεί να πει πως είναι αδιάφορος στα αμυντικά του καθήκοντα, όμως η αλήθεια είναι πως δεν μπορεί να ανταποκριθεί με συνέπεια σε αυτά. Αυτό οφείλεται εν πολλοίς στο frame του αθλητή.\nΟ 24χρονος πλειμέικερ έχει ένα νορμάλ σκαρί, ούτε κάτι σπουδαίο, αλλά ούτε κι είναι τόσο βραχύσωμος – όπως οι Καμπάτσο, Ντίξον, ΝτιΜπαρτολομέο, για παράδειγμα. Είναι ομολογουμένως “εγκλωβισμένος” σε ένα μέτριο σώμα, κάτι που σε συνάρτηση με τα όχι τρομερά αθλητικά του προσόντα κι έκρηξη αντίστοιχα, τον καθιστούν ευάλωτο.\nΗ περίπτωση του NGW έρχεται σε πλήρη αντιδιαστολή με εκείνη του Γιάνις Τίμα: ο Λετονός διεθνής φόργουορντ διαθέτει εξαιρετική σωματοδομή, όμως συνήθως αγνοεί την άμυνα. Δεν δίνει μεγάλη βάση σε αυτόν τον κρίσιμο τομέα του παιχνιδιού, κάτι που πρακτικά απαγορεύει στον Μπλατ να τον χρησιμοποιήσει για μεγάλα διαστήματα στα παιχνίδια.\nΠαρά το γεγονός πως θα μπορούσε με την δύναμη και το μέγεθος του να μαρκάρει θεωρητικά πληθώρα αντιπάλων παικτών, είναι κάκιστος στο τακτικό κομμάτι, ενώ ώρες ώρες δείχνειι σα να μη προσπαθεί καν. Ο πρώην παίκτης της Παρτίζαν, από την άλλη πλευρά, υπάρχουν στιγμές που καταβάλει προσπάθειες, όμως δεν τα καταφέρνει αφού οι προσωπικοί του αντίπαλοι πολλές φορές είναι απλά… too much για τα κυβικά του. Το ίδιο ισχύει πάνω – κάτω και στην ομαδική άμυνα, όπου χάνει εύκολα τον προσανατολισμό του.\nΑργός στις αποφάσεις: Δε χωρά αμφιβολία πως ο Γκος έχει ταχύτητα στις κινήσεις του, δεν ισχύει όμως το ίδιο και για τον τρόπο που παίρνει αποφάσεις στο παιχνίδι των Πειραιωτών. Το decision making του Αμερικανού δεν βρίσκεται στην παρούσα φάση σε τέτοιο επίπεδο ώστε να τον κάνει να ξεχωρίσει, κάτι που οφείλεται σε μεγάλο βαθμό και στην έλλειψη εμπειρίας. Ας μη ξεχνάμε πως ο νεαρός περιφερειακός μόλις πέρσι έγινε επαγγελματίας παίκτης και φέτος διανύει την παρθενική του σεζόν στην EuroLeague.\nΟ Γκος μπορεί να έχει πάρει από… τα φιλικά προετοιμασίας κιόλας τη μπαγκέτα της βασικής πεντάδας από τον Ντέιβιντ Μπλατ, αγωνιζόμενος για 26 λεπτά ανά αγώνα κατά μέσο όρο στην Ευρωλίγκα, όμως φαίνεται πως δεν είναι απόλυτα έτοιμος για να καθορίσει με ασφάλεια την ροή της ερυθρόλευκης επίθεσης. Έχει ικανότητα στον έλεγχο του τέμπο – ξέρει πότε να ανεβάσει ή να κόψει ταχύτητα – όμως καθυστερεί συχνά στις πάσες, δεν βρίσκει με ευκολία την καλύτερη δυνατή λύση και γενικώς το court vision του χρήζει βελτίωσης.\nΒεβαίως, για να συμβεί αυτό και να εξελιχθεί σταδιακά ο Γκος σε έναν πληρέστερο οργανωτή, απαιτείται χρόνος, εμπιστοσύνη στον παίκτη και μπόλικη υπομονή. Ο Ολυμπιακός είναι ένας οργανισμός στον οποίο υπάρχει αρκετή πίεση και σίγουρα αυτή η συνθήκη δεν ευνοεί την εξέλιξη του αθλητή. Παρ’ όλα αυτά, ο απόφοιτος του Γκονσάγκα έχει το ταλέντο και το potential προκειμένου να υπερκεράσει μελλοντικά τα σημερινά του μειονεκτήματα που κοστίζουν στην αξιοπιστία που (δεν) παρέχει ως τώρα στην νευραλγική θέση “1”.\nΑστάθεια στο μακρινό σουτ: Πολλοί θεωρούν (κι ίσως όχι άδικα) ως μεγάλο μειονέκτημα του Γουίλιαμς Γκος τις μετριότατες εκτελέσεις του όταν πλησιάζει προς το καλάθι και κινείται κάθετα προς αυτό. Είναι γεγονός πως πολλές φορές τα – γνωστά του πλέον – φλόουτερ που εκτελεί δεν είναι τα ιδανικά και συχνά αποτελούν μια μάλλον διστακτική παρά ασφαλή επιλογή, όμως στην πραγματικότητα μεγαλύτερο πρόβλημα στην επιθετική του συνεισφορά προκαλεί η φανερή αστάθεια του στο μακρινό σουτ.\nΕφόσον ήταν πιο συνεπής στο τρίποντο, θα μπορούσαμε ίσως πιο εύκολα να παραβλέψουμε τη χαμηλή αποτελεσματικότητα του από μέση απόσταση. Θεωρητικά, το 36% που καταγράφει πίσω από την άρκτο των 6.75 μέτρων (26/73 σουτ) μπορεί να είναι ένα θετικό ποσοστό, αλλά από την άλλη ουδέποτε εμπνέει σιγουριά όταν παίρνει προσπάθειες από απόσταση.\nΕίτε πρόκειται για ελεύθερα σουτ, είτε για απόπειρες που πραγματοποιήθηκαν υπό πίεση, η αντίπαλη άμυνα δεν “νιώθει” ιδιαίτερα τον Γκος από μακριά. Λίγες είναι οι περιπτώσεις (στην Μαδρίτη με την Ρεάλ, εντός έδρας με την Μπασκόνια, στη Μόσχα με την ΤΣΣΚΑ κι εσχάτως στην Ποντγκόριτσα με την Μπουντούτσνοστ) όπου ο 24χρονος άσσος από το Όρεγκον κατάφερε να απειλήσει με αξιώσεις πίσω από το τόξο, προκαλώντας πραγματική φθορά.\nΣτα περισσότερα παιχνίδια των ερυθρολεύκων, η απόδοση του από το συγκεκριμένο σημείο του παρκέ, τείνει προς το αρνητικό. Σε 10 από τις 25 συμμετοχές του, το ποσοστό του στα τρίποντα ήταν χαμηλότερο του 25%, ενώ υπήρξαν κι ακόμη δύο περιπτώσεις όπου δεν πήρε καν προσπάθεια τριών πόντων. Η σούμα βγάζει έναν μέτριο σουτέρ, κάτι που φαίνεται άλλωστε κι από τον κάπως “βαρύ” και σίγουρα όχι ταχύ μηχανισμό του.\nΜε την πολύτιμη βοήθεια του παρακάτω πίνακα ταξινόμησης (του @lostgps από το www.basketballguru.gr) των σουτ του Γκος στην Ευρωλίγκα, παρατηρούμε πως το μοναδικό σημείο του γηπέδου από το οποίο νιώθει ασφάλεια κι είναι αποτελεσματικός, είναι η κορυφή (με 8/16 τρίποντα). Οι προσπάθειες του από τις γωνίες σπανίζουν (μόλις 4/11), ενώ συνδυαστικά από τα δύο φτερά του γηπέδου “κολλάει” στο 29% (12/41).\nΣυνοψίζοντας, αναμφίβολα ο Γκος είναι ένα σημαντικό project για τον Ολυμπιακό. Δεν είναι μια περίπτωση “μιας χρήσης” τύπου Μπράιαν Ρόμπερτς. Άλλωστε, δεν είναι τυχαίο πως η ελληνική ομάδα του προσέφερε συμβόλαιο τριετούς διάρκειας το περασμένο καλοκαίρι, δείχνοντας πως πιστεύει στις δυνατότητες του. Μέχρι τώρα, έχει δώσει πράγματα στην ομάδα του, αλλά από την άλλη σίγουρα δεν είναι ο ιδανικός άσσος για ένα top club της EuroLeague.\nΜπορεί στο μέλλον να εξελιχθεί σε έναν τέτοιον και πράγματι η χρηματιστηριακή του αξία να φτάσει ψηλά στην ευρωπαϊκή αγορά. Το ρεζουμέ της ιστορίας είναι πως στην υπόθεση του ταλαντούχου πλην άγουρου κι άπειρου Γκος καλό θα ήταν να μην εξαντλούμε την αυστηρότητα μας και να δούμε με μια πιο μετρημένη και καθαρή οπτική την κατάσταση.\nΌσοι περίμεναν έναν παίκτη που από το πουθενά θα εμφανιστεί στην κορυφαία ευρωπαϊκή λίγκα και θα μοιράζει εικοσάρες και καμιά δεκαριά ασίστ, συγχωρέστε μας για την έκφραση, αλλά μάλλον δεν έχουν και την καλύτερη των επαφών με το άθλημα.\nΠράγματι η προσαρμογή του παίκτη στο level που βρίσκεται σήμερα δεν είναι η καλύτερη δυνατή, με τον ίδιο να έχει τις δυσκολίες που αναλύσαμε λίγο νωρίτερα ως προς το σωστό “διάβασμα” του παιχνιδιού, όμως στα θετικά πρέπει να λάβουμε υπόψη πως κάνει ελάχιστα λάθη. Τα 1.4 ανά 25:54 λεπτά είναι μικρός αριθμός αναλογικά πάντα και με τον αριθμό των κατοχών που περνούν από τα χέρια του κατά την διάρκεια ενός παιχνιδιού.\nΑν κάτι πρέπει να κρατήσει οπωσδήποτε ο Γουίλιαμς Γκος λοιπόν από την σεζόν που τρέχει, τότε αυτό σίγουρα είναι πως αποφεύγει το “φθηνό” λάθος και φυσικά η θετικότατη αναλογία στον δείκτη ast/to ratio – 5ος στην Ευρωλίγκα με 289% (104 ασίστ για 36 λάθη).\nΓουίλιαμς Γκος, Ολυμπιακός\nPrevious Ο Τόμας του Πιτίνο\nNext Από τα πιτς στις επάλξεις


Flow Magazine - Ατάκες για φλερτ με πανεπιστημιακή αναγνώριση!\nΑτάκες για φλερτ με πανεπιστημιακή αναγνώριση!\nΣυντάκτης: Αργύρης Παγαρτάνης, 17/08/2011\nΟι ατάκες του φλερτ είναι μια ιδιαίτερα… επίπονη διαδικασία, που έρχεται και παρέρχεται ανάλογα με τη μόδα και το χρόνο. Ατάκες που έλεγαν τα αγόρια και πριν λίγα χρόνια έφερναν «αβλεπί» αποτελέσματα στο γυναικείο πληθυσμό τώρα θεωρούνται ξεπερασμένες και φέρνουν το ακριβώς αντίθετο αποτέλεσμα απ’ αυτό που επιδιώκεται (γνωριμία, σχέση, ίσως και… ό,τι προκύψει).\nΣτην προσπάθεια του ανδρικού φύλου να εκπορθήσει το γυναικείο κάστρο υπόσχεται να σταθεί αρωγός το τμήμα κοινωνιολογίας του πανεπιστημίου Σαουθγουέστερν Τέξας Στέιτ των ΗΠΑ. Μια ερευνητική ομάδα του πανεπιστημίου δημοσίευσε τις πιο «καυτές» ατάκες που εκτοξεύονται στα κέντρα διασκέδασης των μεγάλων πόλεων των ΗΠΑ και… φέρνουν αποτέλεσμα, ανάλογα φυσικά και με το θηλυκό-στόχο. Η ομάδα ανακοίνωσε, μάλιστα, ότι θα… αναθεωρεί τη λίστα κάθε χρόνο, έτσι ώστε να προσφέρει διαχρονική βοήθεια στη σύσφιξη των ανθρώπινων σχέσεων.\nΗ λίστα του 2011 περιλαμβάνει 15 ατάκες χωρισμένες σε τρεις κατηγορίες: Κολακευτικές, αστείες και «επιθετικές» (aggressive). Συμβουλή: Μην τις ακολουθήσετε αυτολεξεί, αλλά καλό θα ήταν να παίρνατε ιδέες... Μια έξυπνη ατάκα στην αρχή δημιουργεί προοπτικές για ενδιαφέρουσα συνέχεια:\n- «Νομίζω ότι είμαι ο Ρίτσαρντ Γκιρ. Βρίσκομαι δίπλα σε μια pretty woman» (ωραία γυναίκα)!\n- «Τι ώρα πρέπει να επιστρέψεις στον Παράδεισο»;\n- «Συγγνώμη, αλλά μου φαίνεσαι γνωστή. Εσύ δεν είσαι το κορίτσι στα όνειρά μου»;\n- «Θα ήθελα να ήμουν δάκρυ σου. Να γεννιόμουν στα μάτια σου, να ζούσα στα μάγουλά σου και να πέθαινα στα χείλη σου».\n- «Αν το νερό το έλεγαν ομορφιά, τότε εσύ θα ήσουν ο ωκεανός».\n- «Βάζω υποψηφιότητα για βουλευτής στις επόμενες εκλογές. Δώσε μου το τηλέφωνό σου να σε ενημερώσω για το πρόγραμμά μου».\n- «Μιλάς σε αγνώστους; Οχι; Τότε να συστηθώ, λέγομαι…».\n- «Μήπως ξέρεις από πρώτες βοήθειες; Μόλις σε είδα μου κόπηκε η ανάσα»\n- «Α, ώστε εσύ προκαλείς το φαινόμενο της παγκόσμιας αύξησης της θερμοκρασίας»!\n- «Συγγνώμη, πρέπει να χάθηκα. Θα με βοηθήσεις να μάθω πού πηγαίνεις»;\n- «Σήμερα έκανα μια κακή πράξη. Στείλε με τιμωρία στο δωμάτιό σου»!\n- «Αυτό που φοράς σου πηγαίνει πολύ, όμως ξέρω κάτι καλύτερο που θα πήγαινε πολύ όμορφα πάνω σου: το κορμί μου»!\n- «Θες να κάνουμε μαθηματικά; Προσθέτουμε εμένα κι εσένα, αφαιρούμε τα ρούχα μας και… πολλαπλασιαζόμαστε»\n- «Να συστηθώ, το όνομά μου είναι καφές. Θα σε κρατήσω ξύπνια όλη νύχτα».\n- «Το φόρεμά σου θα ταίριαζε πολύ καλύτερα σε μια κρεμάστρα του δωματίου μου».


Μην αφήνεις ανθρώπους που δεν αξίζουν να επηρεάζουν τη ζωή σου. Απο την Ιωάννα Καμενίδου.\nΕίστε εδώ: Home / Παράξενη Ζωή / Μην αφήνεις ανθρώπους που δεν αξίζουν να επηρεάζουν τη ζωή σου. Απο την Ιωάννα Καμενίδου.\n16 Μαίου 2015 501 Views\nΈχουμε καιρό να τα πούμε και είμαι σίγουρη ότι σας έλειψα. Όλος ο κόσμος αρρωσταίνει χειμώνα και εγώ επιλέγω άνοιξη και καλοκαίρι. Ίσα ίσα για να χαλάω τα σχέδιά μου για σαββατοκύριακα στη Χαλκιδική. Όπως και να ‘χει είμαι εδώ και για άλλη μια φορά σκέψεις βασανίζουν τον κατά τ’ άλλα τεράστιο εγκέφαλό μου.\nΜετά από διάφορες άσχημες καταστάσεις που μου συνέβησαν το μήνα που μας πέρασε (η ζωή μου πιο δράμα και από τη Μαρία της γειτονιάς), έμεινα να σκέφτομαι το πως εξωτερικοί παράγοντες όπως φίλοι, γνωστοί, γείτονες, ακόμα και ο κάθε τελευταίος άγνωστος, μπορούν αν θέλουν να επηρεάσουν τη διάθεση, την ψυχολογία και τις απόψεις μας γενικότερα.\nΤο πως ένα άσχημο σχόλιο για την μπλούζα σου μπορεί να σε κάνει να φορέσεις κάτι άλλο και το πως με ένα κοπλιμέντο μπορείς να νιώθεις όμορφα όλη μέρα.\nΓιατί μπαίνουμε στη διαδικασία όχι μόνο να επηρεαζόμαστε από τους άλλους, αλλά στην πλειονότητα των περιπτώσεων να αποζητάμε τη γνώμη και την άποψη τους;\nΝομίζω πως είναι στη φύση του ανθρώπου ως κοινωνικό ον να θέλει να είναι αποδεκτός, αρεστός και να ψάχνει μια τρύπα να χωρέσει ανάμεσα στη μάζα. Αυτό δεν είναι απαραίτητα κακό. Το να θέλεις να έχεις κοινά χαρακτηριστικά και ενδιαφέροντα με άλλους ανθρώπους, για να βρεις έτσι μια σταθερή παρέα ή και το άλλο σου μισό ακόμα, δεν είναι κακό.\nΚακό είναι όταν στην προσπάθειά σου να «χωρέσεις», χάνεις τον εαυτό σου.\nΟ ρόλος των φίλων και της οικογένειάς μας, είναι να είναι εκεί για εμάς στα καλά και στα άσχημα. Για να μας επαινούν, να μας επικρίνουν, να μας κατακρίνουν και να μας πιάνουν πριν κάνουμε βουτιά στο κενό. Γι αυτό το λόγο η γνώμη τους είναι σημαντική και είναι καλό και να την ακούμε και πολλές φορές να την επιζητούμε. Αυτό δε σημαίνει ότι η άποψη τους είναι η σωστή και η δική μας λάθος, ούτε ότι είμαστε υποχρεωμένοι να ακολουθούμε κατά γράμμα αυτό που εκείνοι λένε.\nΌπως προείπα, το άσχημο είναι να χάνεις τον εαυτό σου και να ακολουθείς πιστά τους άλλους. Μην μπαίνεις στη διαδικασία να τηρείς κατά γράμμα αυτό που κάποιος άσχετος θα σου πει.\nΕίναι πολύ εύκολο να πεις όχι. Θέλει απλώς εξάσκηση. Πάντα θαύμαζα τους ανθρώπους που δεν τους νοιάζει τι λένε οι γείτονες, ο κόσμος και τα περιοδικά, αλλά είναι ο εαυτός τους και είναι περήφανοι για αυτό.\nΜερικά βήματα για να το πετύχεις, είναι κατά τη γνώμη μου τα ακόλουθα:\n1. Έχε στο μυαλό σου ότι οι άνθρωποι γύρω σου ΔΕ σκέφτονται συνέχεια εσένα.\nΜπορεί να νομίζεις ότι εσένα κοιτάνε, ότι για εσένα μιλάνε και ότι με εσένα γελάνε. Δεν είναι έτσι. Να είσαι σίγουρος ότι όλοι κουβαλάνε τα δικά τους προβλήματα, ακόμα και αν προσπαθούν να τα κρύψουν πίσω από μάσκες.\n2. Δέξου ότι η άποψη τρίτων δεν έχει ΚΑΜΙΑ σημασία.\nΔε σε αγγίζει. Δε σε νοιάζει. Δεν έχει ουσία, γιατί πολύ απλά δεν τους αφορά και δεν τους επηρεάζει η ύπαρξή σου.\n3. Αναρωτήσου, «έχει πραγματικά σημασία τι σκέφτονται οι άλλοι;»\nΑν νομίζεις πως ναι, προχώρα. Αν όχι, μην ξανα ασχοληθείς.\n4. Επιτέλους αποδέξου το πόσο σημαντικός και μοναδικός είσαι!\nΓιατί είσαι! Γιατί μπορείς να έχεις το δικό σου στυλ, τις δικές σου απόψεις, τη δική σου προσωπικότητα! Μπορείς να κάνεις τη διαφορά!\nΌταν ο κόσμος γεμίσει χαρούμενους ανθρώπους γεμάτους αυτοπεποίθηση και προσωπικότητα, θαύματα θα γίνουν και θα πάμε όλοι πολύ μπροστά. Επειδή όμως αυτό είναι ουτοπικό, καλό είναι να προσπαθούμε να γινόμαστε εμείς όσο το δυνατόν καλύτεροι και να κάνουμε ό,τι περνάει από το χέρι μας για να αλλάξουμε τον κόσμο.


Μάρτιν Πάλμπλαντ:'Μπορώ και καλύτερα!' - Stereabasket -Τα πάντα για το μπάσκετ στην Στερεά Ελλάδα\nΜάρτιν Πάλμπλαντ:’Μπορώ και καλύτερα!’\npannikolaou 10 Ιουλίου, 2016 10 Ιουλίου, 2016 314\nΤις πρώτες του δηλώσεις ως παίκτης του Γ.Σ.Κύμης πλέον, έκανε το πρώτο χρονικά μεταγραφικό απόκτημα των νεοφώτιστων στην Α1, ο Μάρτιν Πάλμπλαντ.\nΟ Σουηδός διεθνής παίκτης μίλησε στην επίσημη ιστοσελίδα του Γ.Σ.Κύμης, τονίζοντας χαρακτηριστικά:\n‘Ο Μάρτιν Πάλμπλαντ ήρθε πέρυσι πρώτη χρονιά στην Ελλάδα για λογαριασμό του Απόλλωνα Πάτρας και αν μη τι άλλο άφησε τις καλύτερες των εντυπώσεων! Ο 30χρονος γκαρντ προσέφερε τις υπηρεσίες του στην πατρινή ομάδα κάνοντας πολύ καλές εμφανίσεις -τουλάχιστον αυτό λένε όσοι τον παρακολουθούσαν- γιατί ο ίδιος δεν είναι και πολύ ικανοποιημένος: «πιστεύω ότι πέρυσι με τον Απόλλωνα δεν έδειξα όλες τις δυνατότητες μου. Με τη νέα μου ομάδα τον ΓΣ Κύμης θέλω να δώσω τον καλύτερό μου εαυτό και να δείξω ότι μπορώ να κάνω πολύ περισσότερα πράγματα μέσα στο παρκέ» μας είπε ο Σουηδός μιλώντας στην επίσημη ιστοσελίδα του ΓΣ Κύμης ο οποίος είναι ιδιαίτερα ενθουσιασμένος με τη μετεγγραφή του :«Ξέρω ότι η ομάδα μου θα παίξει για πρώτη φορά στην ιστορία της στην Α1 και θα πρέπει να είμαστε ιδιαίτερα προσεκτικοί. Με ενημέρωσαν ότι έχει πετύχει έξι συνεχόμενες ανόδους και αυτό αφενός είναι τεράστια επιτυχία αφετέρου δείχνει την ποιότητα της ομάδας και τον τρόπο που λειτουργεί. Είμαι πολύ χαρούμενος που θα είμαι μέλος της και ανυπομονώ να γνωρίσω τον προπονητή και τους συμπαίκτες μου. ‘Εχω μάθει ότι η διοίκηση βρίσκεται πάντα δίπλα στην ομάδα η οποία λειτουργεί σαν μια μεγάλη οικογένεια».\nΜόλις του είπαμε δε ότι συμπαίκτης του θα είναι ο Σλάβεν Τσούπκοβιτς ενθουσιάστηκε :«αυτά είναι πολύ καλά νέα, είναι πολύ δυνατός παίκτης, βλέπω ότι χτίζεται μια δυνατή ομάδα».\nΤι στόχους θέτει ο ίδιος για τη νέα σεζόν? «Πιστεύω ότι βασικός στόχος είναι αρχικά η παραμονή στην κατηγορία και μετά η είσοδος στα πλέι οφ. Είναι πολύ δύσκολο το ελληνικό πρωτάθλημα και δικαίως θεωρείται ένα από τα καλύτερα στην Ευρώπη» τόνισε το νέο μεταγραφικό απόκτημα του ΓΣ Κύμης .\nΑυτές τις μέρες ο Πάλμπλαντ ξεκουράζεται παρέα με την αγαπημένη του σύζυγο η οποία σε δυο μήνες θα φέρει στον κόσμο το πρώτο τους παιδάκι « είμαστε πολύ ευτυχισμένοι και περιμένουμε με ανυπομονησία το αγοράκι μας. Χαίρομαι που θα είμαστε όλοι μαζί στην Ελλάδα. Οι Έλληνες είναι πολύ φιλόξενοι και έχω να πω τα καλύτερα από την περσινή μου εμπειρία. Είναι πολύ φιλικοί, σε αγκαλιάζουν και σε κάνουν να αισθάνεσαι μέλος της οικογένειας τους» είπε ο Σουηδός ο οποίος έδωσε ραντεβού με τους φιλάθλους του ΓΣ Κύμης σε ένα μήνα περίπου που θα αρχίσει η προετοιμασία της ομάδας στέλνοντας τους και ένα μήνυμα: « Μου είπαν ότι οι φίλαθλοι βρίσκονται πάντα δίπλα στην ομάδα ανυπομονώ να τους γνωρίσω και όλοι μαζί να πραγματοποιήσουμε τους στόχους μας στην «παρθενική» χρονιά μας στην Α1″.


Η μειλιχιότητα εξαφανίστηκε διότι ο Δήμαρχος τελεί σε κατάσταση πανικού. Διότι είναι ξεκάθαρο πως δέχεται πίεση από παντού. Εντός και εκτός Νάουσας.\nΚαι αυτό γιατί όποιος κινείται με οδηγούς τον λαϊκισμό, την αμετροέπεια, τον αμοραλισμό και την αναξιοπιστία, αποκαλύπτει γρήγορα τη διοικητική ανεπάρκεια που έκρυβε επιμελώς.\nΚατανοούμε την ανάγκη του απολογηθεί για το ότι αποδείχθηκε πολιτικό ανδρείκελο. Προφανώς δεν είναι η ώρα να αναφερθούμε στα «έργα και ημέρες» του κυρίου Δημάρχου και την απόλυτη καταστροφή που αφήνει πίσω του. Για αυτό θα έρθει η ώρα. Σύντομα.\nΘα εστιάσουμε μόνο στα ανυπόφορα ψεύδη του για να αποπροσανατολίσει την κοινή γνώμη και τους ανθρώπους που ανησυχούν για τις εξελίξεις σχετικά με το φαραωνικό αιολικό.\nΣτα ΨΕΥΔΗ απαντάμε με ΑΛΗΘΕΙΕΣ\n1η ΑΛΗΘΕΙΑ: Επί δικής μας θητείας υπήρξε η μόνη απολύτως ξεκάθαρη απόφαση κατά του φαραωνικού αιολικού. Επί δικής σας θα μείνει στην ιστορία η «αγωνία» σας να προχωρήσει το φαραωνικό αιολικό.\n2η ΑΛΗΘΕΙΑ: Επί δικής μας θητείας δεν υπήρξε ωρίμανση του έργου, ούτε κάποιο σαφές ζήτημα επί του οποίου θα μπορούσε να ασκηθεί οποιαδήποτε προσφυγή. Αντιθέτως, επί δικής σας θητείας κύριε Δήμαρχε έγινε η τροποποίηση της αρχικής άδειας, ήρθε προς έγκριση η Μελέτη Περιβαλλοντικών Επιπτώσεων και κατά συνέπεια μπορούσαν να ασκηθούν νομικά μέσα κατά του φαραωνικού αιολικού. Αντί να προβείτε σε νομικές ενέργειες όλοι γνωρίζουμε την εκκωφαντική αδράνεια σας.\n3η ΑΛΗΘΕΙΑ: Το αιολικό στον Τρούλλο «πάγωσε» από την Αποκεντρωμένη χάρη στην καίρια παρέμβαση της ΕΦΑ Ημαθίας, της Περιφερειακής Υπηρεσίας Τουρισμού, καθώς και στις προβλέψεις του Γενικού Πολεοδομικού Σχεδίου και σε καμία περίπτωση από δικές σας ενέργειες. Αδιάψευστος μάρτυρας το γεγονός πως στην απόφαση δεν υπάρχει πουθενά αναφορά σε αποφάσεις του Δημοτικού Συμβουλίου.\nΚαι μετά τις αλήθειες που δεν αντέχετε μια κρίσιμη ερώτηση. Στη σημερινή συγκυρία που ο λαός της Νάουσας αγωνιά, θα σταθείτε για μια ακόμη φορά «μπροστάρης» του φαραωνικού αιολικού;\nΑυτές είναι οι πραγματικές αλήθειες που θέλετε να αποκρύψετε. Να είστε σίγουρος για ένα πράγμα όμως. Όλος ο κόσμος έχει αντιληφθεί πως το μόνο που έχετε να επιδείξετε είναι το απόλυτο τίποτα και πως είστε ο κύριος υπεύθυνος για την απελπιστική κατάσταση στην οποία βρίσκεται ο Δήμος μας.\nΚλείνοντας σας ευχαριστούμε για την απόδοση σε εμάς του ρόλου του πολιτικού κομπάρσου στο έργο «Καταστρέφοντας τον Δήμο Νάουσας» το οποίο σκηνοθετείτε ο ίδιος και δικαίως κρατάτε και τον ρόλο του πρωταγωνιστή.\nΥΓ. Και κάτι τελευταίο ως προσωπική επισήμανση κύριε Δήμαρχε. Εμείς, ουδέποτε αναφερθήκαμε στην προσωπική ή την επαγγελματική σας ζωή. Εσείς όμως προβαίνετε συνεχώς σε αυτή την απρέπεια. Αυτό απλώς επικυρώνει την άβυσσο πολιτικού ήθους που μας χωρίζει».\nΠερισσότερα σε αυτή την κατηγορία: « «Βέρμιο και Ανεμογεννήτριες αγωνίες και φόβοι»\tSOS Βέρμιο: Ζητά έκτακτη συνεδρίαση του Δημοτικού Συμβουλίου Νάουσας τη Δευτέρα 27 Ιουνίου με στόχο τα ασφαλιστικά μέτρα και όποιες άλλες νομικές ενέργειες για να σταματήσουν οι εργασίες στο Φαραωνικό Αιολικό Πάρκο στο Βέρμιο »


Έκθεση του διακεκριμένου Αγρινιώτη ζωγράφου Χρ. Μποκόρου στην Πινακοθήκη Σάββας Πετράκης\nΠαρασκευή, 14 Σεπτεμβρίου 2018 17:49\n«Μου είχε τηλεφωνήσει, πάνε χρόνια πολλά, να μου ζητήσει να δώσω έργο για έναν χώρο που δεν είχαν ακόμη, δεν ήξεραν καν ποιος θα είναι κι αν γίνει.\nΤι μας θέλετε εμάς ξένους εκεί κάτω, του απάντησα, κάντε κάτι του τόπου σας. Γι′ αυτόν παλεύουμε, μου είπε, με ότι καλύτερο».\nΈτσι θυμάται ο Χρήστος Μποκόρος τον Σάββα Πετράκη (1950-2012), τον φλογερό ευπατρίδη με καταγωγή από την Κρήτη και συγκεκριμένα την Ανω Βιάννο του Νομού Ηρακλείου.\nΤο μεγαλύτερο μέρος της ζωής του ο Πετράκης το πέρασε στη Γερμανία. Κι όταν επέστρεψε συνταξιούχος μαθηματικός στη γενέθλια γη, αφοσιώθηκε – με τον τρόπο που έκαναν άλλοι σημαντικοί όπως η Έλλη Παπαδημητρίου και η Μέλπω Μερλιέ – στην αφηγηματική και ηχητική καταγραφή του ιδιαίτερου μουσικού ιδιώματος που δεσπόζει στα Αστερούσια Ορη.\nΚάποια στιγμή, γύρω στο 2004, βρέθηκε βαριά άρρωστος στο νοσοκομείο να ξεφυλλίζει ένα λεύκωμα με πίνακες ζωγραφικής.\nΗ ματιά του κοντοστάθηκε σε ένα έργο που απεικόνιζε έναν πλάτανο από τη Βιάννο. Εκείνη τη στιγμή του ήρθε η ιδέα:\nθα ζητούσε από ζωγράφους να δωρίσουν έργα τους, αποκλειστικά για τη χαρά της προσφοράς σε έναν μικρό τόπο. Έτσι απευθύνθηκε και στον Χρήστο Μποκόρο.\n«Δεν θα μας δώσετε κάτι; Στείλτε μου, του είπα εντέλει, ένα πράγμα δικό σας και κάτι θα ζωγραφίσω επάνω του. Έλαβα αργότερα δυο πλάκες από βιαννίτικη μαυρομουρνιά, τις κόλλησα, τις έκανα έργο και το γύρισα πίσω γεμάτο με φλόγες.\nΜιλήσαμε αρκετές φορές μετά, όλο κι έβρισκε κάποιο λόγο να μου τηλεφωνεί, να τα λέμε· δεν τον συνάντησα ποτέ.\nΌταν έγινε η Πινακοθήκη της Βιάννου με κάλεσε να κατέβω στα εγκαίνια, δεν μπορούσα, δεν πήγα, το ανέβαλα. Έχουμε, είπα, καιρό, θα ’ρθει ώρα να βρεθούμε. Ύστερα έμαθα που έφυγε· περήφανος, πάλευε για τον τόπο του μέχρι τέλους».\nΜπορεί να μην συναντήθηκαν ποτέ οι δύο άνδρες, ήρθε όμως η ώρα που ο σπουδαίος ζωγράφος ταξίδεψε στο νησί για να κάνει έκθεση, την πρώτη που η ιδιόμορφη και σπουδαία αυτή Πινακοθήκη στην εσχατιά της Κρήτης φιλοξενεί με έργα που δεν ανήκουν στη συλλογή της.\nΆλλωστε, όπως μας έχει πει ο Μποκόρος «σ′ αυτόν τον κόσμο όλα είναι αθάνατα, και τα ζωντανά και τα πεθαμένα, όσο εμείς είμαστε εδώ και τα μνημονεύουμε. Υπάρχουν, είτε στη μνήμη είτε σε μνημεία, σε έργα, σε παραμυθία».\nΤα έργα του Κρητικού Σάββα Πετράκη είναι πράγματι σπουδαία και ολοζώντανα. Μετά τις δύο ώρες που διαρκεί το ταξίδι από το Ηράκλειο, στον Κερατόκαμπο του Δήμου Βιάννου – ένα απομακρυσμένο χωριό διακοσίων περίπου κατοίκων -, δεσπόζει ένα πέτρινο διαμάντι.\nΕκεί, «κρύβεται» μια άγνωστη αλλά πλούσια σε ονόματα συλλογή ελληνικής σύγχρονης τέχνης. Μια πινακοθήκη με έργα καλλιτεχνών όπως οι Νίκος Κεσσανλής, Γρηγόρης Σεμιτέκολο, Γιάννης Μόραλης, Nelly’s, Χρόνης Μπότσογλου, Νίκη Καναγκίνη, Αλέκος Φασιανός, Αλέξης Βερούκας, Μαρία Ξενάκη μεταξύ πολλών άλλων.\nΑρχετυπικά σύμβολα, όπως το κερί, η ελιά, το πρόσφορο, όλα όσα εκφράζουν το συλλογικό ασυνείδητο κυριαρχούν στο έργο του καλλιτέχνη, όχι με όρους ιδεολογήματος, αλλά βαθιά υπαρξιακούς. Κι είναι χαρακτηριστικό αυτό που μας λέει ο ίδιος ο δημιουργός:«Η φλόγα για παράδειγμα, δεν είναι εκκλησιαστικό σύμβολο, την έχω δει παντού.\nΌταν άναβε η γιαγιά μου το καντηλάκι, δεν ήταν εκκλησιαστική πράξη αυτή. Ήταν μια πράξη προσωπική, άκρας και άπειρης συλλογικότητας. Χωρούσανε εκεί όλοι της οι πεθαμένοι και όλοι της οι ζωντανοί».\nΧωρίς ν’ αναζητούμε αντιστοιχίες, η Πινακοθήκη Βιάνου γεννήθηκε από την ίδια ανάγκη: ως υπόδειγμα προσφοράς προς την κοινότητα, αλλά και συγκρότησης μιας κοινότητας γύρω από την τέχνη. Κι ο τίτλος της έκθεσης «παραλογή» απηχεί τον χαρακτήρα της κοινότητας και της προσφοράς.\nΝα πως μας περιγράφει ο ζωγράφος τα έργα του στημένα στην Πινακοθήκη:\n«Φτάσαμε Κερατόκαμπο, στην κάτω μεριά της Κρήτης, με μια χούφτα ζωγραφιστά κεράσια απ’ τη Βίνιανη των Αγράφων, νεραντζανθούς της άνοιξης σκόρπιους σ’ έναν μεταξωτό τσεβρέ λιωμένον πάνω σε φαγωμένα κατράνια απ′ την Πάτμο, το μαύρο κυπαρίσσι της μνήμης ατέρμονο και τη σκιά μιας ελιάς σε κάμπο χρυσό λεκιασμένο, μια φλογίτσα σ′ ένα σπάραγμα μπαλωμένο για την Έξοδο στο Μεσολόγγι, κουρελάκια φωτισμένα, πολύχρωμα του παιδικού μου Αγρινίου, πέντε άρτοι που χόρτασαν πλήθη, ένας ντάκος στην άκρη και τρίμματα, ένα κόκκαλο ζώου σε συραμμένα σανίδια μιας σκάφης, μαύρο σκοτάδι και κόκκινο αίμα, κεδρόξυλα της Ευρυτανίας τυλιγμένα με πανιά χρωματιστά και δαντέλες, μπλεγμένα σύμβολα κι ανάμεσά τους οστά γεγυμνωμένα τα γράμματα Ελευθερία ή Θάνατος, η φωτεινή χαρακιά στο σκοτάδι, ένα χέρι (που ζητάει άραγε φως ή που δίνει;), ένα πρόσφορο μ′ ένα ποτήρι κρασί, ένα καντήλι και το κεφάλι του Άρη κρεμασμένο απέναντι στο Λιβυκό πέλαγος σε μια κόγχη της Πινακοθήκης που ονειρεύτηκε ο Σάββας Πετράκης κι έχει πια το όνομά του».\nΓιώργος Μυλωνάς, Ιστορικός Τέχνης, arts editor


Tablet; Όχι ένα φορητό υπολογιστή, όχι ένα τηλέφωνο – αλλά πολύ μακριά από το να είναι το περίεργο μεσαίο παιδί, τα tablet έχουν προχωρήσει πολύ και μπορούν να αποτελέσουν μια χρήσιμη συσκευή στο οπλοστάσιο της τεχνολογίας σας. Τα tablet προσφέρουν εξαιρετικό στυλ, δύναμη, φορητότητα και μπορούν να χρησιμοποιηθούν σε μια σειρά καλών χρήσεων, τόσο στο σπίτι όσο και έξω. Αλλά ενώ μπορεί να είναι φθηνά (φθηνότερα από ένα φορητό υπολογιστή, ούτως ή άλλως!) ένα tablet εξακολουθεί να είναι μια δαπάνη που αξίζει να σκεφτείτε πριν κάνετε το βήμα.\nΣε αυτόν τον οδηγό, σας αναφέρουμε τα υπέρ των tablet για να σας βοηθήσουμε να αποφασίσετε αν θέλετε και χρειάζεστε αυτή την αγορά με βάση τα πλεονεκτήματα που προσφέρει.\nΠλεονεκτήματα και οφέλη του tablet\nΕίναι τόσο ελαφριά και φορητά.\nΕίτε σας αρέσει να κάνετε δουλειά είτε να διασκεδάζετε εν κινήσει, τα tablet προσφέρουν ένα σαφές πλεονέκτημα: είναι φορητά. Τα tablet είναι συχνά περίπου το ένα τρίτο του βάρους ενός τυπικού φορητού υπολογιστή, οπότε το φυσικό βάρος της μεταφοράς ενός ελαφρού tablet είναι πολύ μικρότερο.\nΕν τω μεταξύ, το τυπικό μέγεθος οθόνης σε ένα tablet είναι περίπου 7-10 ίντσες, πράγμα που σημαίνει ότι ταιριάζουν εύκολα στα περισσότερα σακίδια, μεταφέρονται σε τσάντες ή χαρτοφύλακες.\nΑυτό καθιστά τα tablet ένα μεγάλο πλεονέκτημα για φοιτητές, ταξιδιώτες, μετακινούμενους και επαγγελματίες που πρέπει να ταξιδεύουν πολύ για επαγγελματικούς λόγους. Ποιος θέλει να μεταδώσει τις αγαπημένες του εκπομπές σε ένα ογκώδες φορητό υπολογιστή ενώ ταξιδεύει; Σωστά, κανένας. Ένα tablet είναι η τέλεια μέση λύση.\nΜπορείτε να αποκτήσετε συνδεσιμότητα οπουδήποτε.\nΕάν έχετε πράγματα να κάνετε στο διαδίκτυο και το τηλέφωνό σας δεν μπορεί να το χειριστεί, το καλύτερο με ένα tablet είναι ότι μπορεί να αποκτήσει το διαδίκτυο οπουδήποτε. Δηλαδή, αρκεί να πάρετε ένα tablet με κινητή συνδεσιμότητα (δηλαδή ένα tablet 4G ή ένα tablet 5G). Δεν πρέπει να μετακινείτε τον φορητό υπολογιστή σας σε καφετέριες και βιβλιοθήκες που αναζητούν δωρεάν WiFi. Απλώς ενεργοποιήστε και συνδεθείτε στο διαδίκτυο.\nΑυτό καθιστά τα tablet ιδιαίτερα χρήσιμα για επαγγελματίες. Είτε πρέπει να ελέγχετε τα μηνύματα ηλεκτρονικού ταχυδρομείου, είτε να επεξεργάζεστε έγγραφα στο cloud είτε απλώς να είστε ενημερωμένοι με τα τελευταία νέα στον κλάδο σας, ένα tablet μπορεί να σας βοηθήσει να το κάνετε εύκολα οπουδήποτε. Είναι ακριβώς όπως το κινητό σας τηλέφωνο – συνδεθείτε στο Διαδίκτυο οπουδήποτε εν κινήσει.\nΈνα tablet είναι πιο προσιτό από ένα φορητό υπολογιστή.\nΑυτές τις μέρες φαίνεται ότι ο υπολογιστής στο σπίτι είναι υποχρεωτικός. Αλλά στην πραγματικότητα, εάν χρησιμοποιείτε τον υπολογιστή σας μόνο για ελαφριά περιήγηση στον ιστό, κάποια email, Facebook και Netflix, ένα tablet μπορεί να κάνει το ίδιο καλά.\nFacebook-Linkedln: Σύγκριση των δύο πλατφόρμων


Μάθετε τα πάντα για τη ρήξη πρόσθιου χιαστού συνδέσμου\nDoctoranytime blogΕπιστημονικάΜάθετε τα πάντα για τη ρήξη πρόσθιου χιαστού συνδέσμου\nΟ Πρόσθιος Χιαστός Σύνδεσμος (ΠΧΣ) είναι ο ένας από τους τέσσερις πιο σημαντικούς συνδέσμους της άρθρωσης του γόνατος (οι άλλοι τρεις είναι ο Οπίσθιος Χιαστός Σύνδεσμος(ΟΧΣ), Ο Έσω Πλάγιος Σύνδεσμος και ο Έξω Πλάγιος Σύνδεσμος). Ονομάζεται «Πρόσθιος» λόγω της πρόσθιας εντόπισής του σε σχέση με τον Οπίσθιο Χιαστό Σύνδεσμο, και «Χιαστός», λόγω της λοξής πορείας του, που έχει σαν αποτέλεσμα να χιάζεται με τον Οπίσθιο Χιαστό Σύνδεσμο.\nΔες ακόμα: Αθλητικές κακώσεις: Αντιμετώπισε γρήγορα τους τραυματισμούς και μείνε σε φόρμα\nΟ πρόσθιος χιαστός σύνδεσμος αποτελεί ίσως τον σημαντικότερο σταθεροποιητικό σύνδεσμο του γόνατος, καθώς αποτρέπει την προς τα εμπρός παρεκτόπιση της κνήμης σε σχέση με τον μηρό.\nΠοιοι είναι πιο επιρρεπείς στη ρήξη πρόσθιου χιαστού συνδέσμου;\nΑπό διάφορες στατιστικές μελέτες προκύπτει ότι οι αθλητές που ασχολούνται με αθλήματα που εμπεριέχουν απότομες επιβραδύνσεις και απότομες στροφικές κινήσεις (PIVOT), όπως είναι το ποδόσφαιρο, το μπάσκετ, το τένις κ.ά., παρουσιάζουν περισσότερες πιθανότητες να υποστούν ρήξη του πρόσθιου χιαστού συνδέσμου. Μάλιστα, οι γυναίκες αθλήτριες των εν λόγω αθλημάτων είναι πιο επιρρεπείς σε ρήξη του ΠΧΣ σε σχέση με τους άντρες, λόγω κάποιων ιδιαίτερων ανατομικών χαρακτηριστικών.\nΠοια είναι τα συμπτώματα της ρήξης πρόσθιου πιαστού συνδέσμου;\nΣτο κλασικό ιστορικό της ρήξης του πρόσθιου χιαστού συνδέσμου αναφέρεται ότι ένας αθλητής υπέστη στροφική κάκωση χωρίς επαφή με τον αντίπαλο, άκουσε ή αισθάνθηκε έναν «ξερό κρότο» και παρουσίασε αμέσως επώδυνη ενδαρθρική συλλογή (το λεγόμενο «αίμαρθρο»).\nΕφόσον, η ρήξη του πρόσθιου χιαστού συνδέσμου δεν αντιμετωπιστεί, οι ασθενείς στη συνέχεια περιγράφουν υποτροπιάζοντα επεισόδια υποκειμενικής αστάθειας του γόνατα κατά την άθληση, την ανάβαση ή κατάβαση κλίμακος, ακόμα και κατά την βάδιση. Μεμονωμένα περιστατικά ρήξης του ΠΧΣ συμβαίνει σπάνια. Στο 50-75% των περιπτώσεων συνυπάρχει ρήξη του έξω ή του έσω μηνίσκου, ενώ συχνά συνυπάρχει και κάκωση του έσω πλαγίου συνδέσμου.\nΗ διάγνωση της ρήξης του πρόσθιου χιαστού συνδέσμου γίνεται με την λεπτομερή καταγραφή του ιστορικού του ασθενούς, καθώς και τον μηχανισμό τραυματισμού του από την ενδελεχή φυσική εξέτασή του (Lachman test, Pivot shift test, Πρόσθια συρταροειδής δοκιμασία κ.ά.), ενώ απαιτείται και μαγνητική τομογραφία του τραυματισμένου γόνατος.\nΜέχρι πρότινος επικρατούσε η άποψη ότι η ρήξη του πρόσθιου χιαστού συνδέσμου, εφόσον δεν θεραπευθεί χειρουργικά, αποτελεί την «αρχή του τέλους» για το γόνατο. Ακόμη και σήμερα όμως, επικρατεί μεγάλη αντιπαράθεση όσον αφορά στο «πότε και ποιους ασθενείς» αντιμετωπίζουμε χειρουργικά. Η αντιμετώπιση μπορεί να είναι συντηρητική ή χειρουργική.\nΣτη συντηρητική αντιμετώπιση υπάγονται ασθενείς με σχετικά μικρή έως καθόλου χαλαρότητα-αστάθεια, καθώς και λιγότερο ενεργά αθλούμενα άτομα. Ακολουθείται ειδικό, επίμονο και μακροχρόνιο (10-14 εβδομάδες) πρόγραμμα αποκατάστασης, το οποίο εστιάζει στην αντιμετώπιση του οιδήματος, την ενδυνάμωση του τετρακεφάλου και των λοιπών μυϊκών ομάδων του σκέλους και στην προοδευτική επάνοδο στις όποιες δραστηριότητες του ασθενούς.\nΗ χειρουργική αντιμετώπιση συνιστάται σε ασθενείς με εκσεσημασμένη χαλαρότητα – αστάθεια, σε όσους συμμετέχουν σε αθλοπαιδίες που περιλαμβάνουν περιστροφές του σώματος γύρω από τον κατακόρυφο νοητό άξονα, καθώς και σε όσους αποτυγχάνει η συντηρητική αντιμετώπιση. Πλέον, η χειρουργική αποκατάσταση γίνεται αρθροσκοπικά, με τη δημιουργία μικρών τομών και τη χρήση μοσχευμάτων, τα οποία μπορεί να είναι είτε συνθετικά είτε του ασθενούς (αυτομόσχευμα ισχνού – ημιτενοντώδους, επιγονατιδικού τένοντα, τετρακεφάλου) είτε πτωματικά.\nΤο χειρουργείο πρέπει να εκτελείται πάντα από εξειδικευμένο στις αρθροσκοπικές μεθόδους και τεχνικές Ορθοπαιδικό Χειρουργό. Η επέμβαση διαρκεί από 1 μέχρι 2 ώρες με γενική ή ραχιαία αναισθησία. Ο ασθενής κινητοποιείται άμεσα την ίδια ημέρα και ξεκινά να βαδίζει με πατερίτσες, ενώ το πρόγραμμα φυσιοθεραπείας μπορεί να ξεκινήσει από την επόμενη ημέρα, οπότε και ο ασθενής εξέρχεται από το νοσοκομείο. Ο ασθενής μπορεί να επανέλθει στην δουλειά του ακόμη και μετά από 2 μέρες, εφόσον κάνει καθιστική εργασία, ενώ η πλήρης επάνοδος στις αθλητικές δραστηριότητες γίνεται περίπου 6 μήνες μετά το χειρουργείο.


Γ.Γ. Πολιτικής Προστασίας: Οδηγίες για οδηγούς και πεζούς για το νέο κύμα κακοκαιρίας ! - Το Γαϊδούρι - Ειδήσεις Με Γαιδουρινή Ματιά !\nΓ.Γ. Πολιτικής Προστασίας: Οδηγίες για οδηγούς και πεζούς για το νέο κύμα κακοκαιρίας !\nΝέο κύμα κακοκαιρίας αναμένεται να «σαρώσει» τη χώρα από το βράδυ της Τετάρτης, σύμφωνα με την πρόγνωση της ΕΜΥ που εξέδωσε έκτακτο δελτίο επιδείνωσης καιρού.\nΗδη τέθηκαν σε αυξημένη ετοιμότητα οι αρμόδιες κρατικές υπηρεσίες, οι περιφέρειες και οι δήμοι, ενώ η Γενική Γραμματεία Πολιτικής Προστασίας εξέδωσε οδηγίες για οδηγούς και πεζούς, με τα μέτρα που πρέπει να λάβουν ώστε να μην κινδυνεύσουν από τα έντονα καιρικά φαινόμενα.\nΣύμφωνα με το Έκτακτο Δελτίο Επιδείνωσης Καιρού που εκδόθηκε σήμερα από την Εθνική Μετεωρολογική Υπηρεσία, πρόσκαιρη επιδείνωση θα παρουσιάσει ο καιρός από το βράδυ των Θεοφανίων μέχρι και το βράδυ της Πέμπτης με βροχές και καταιγίδες, ενισχυμένους ανέμους και χιονοπτώσεις στα ορεινά.\nΟι βροχές και οι καταιγίδες κατά τόπους θα είναι ισχυρές αρχικά στο Ιόνιο, την Ήπειρο, τη δυτική Στερεά και τη δυτική Πελοπόννησο και κατά τη διάρκεια της νύχτας και τις πρώτες πρωινές ώρες της Πέμπτης θα επεκταθούν σε όλη τη χώρα. Από το μεσημέρι σταδιακά θα εξασθενήσουν και θα περιοριστούν στη Θράκη, τα νησιά του βόρειου και ανατολικού Αιγαίου και τα Δωδεκάνησα.\nΟι άνεμοι θα πνέουν με ένταση 7 - 8 μποφόρ και πιθανόν πρόσκαιρα στα πελάγη 9 μποφόρ. Χιόνια αναμένονται στα ορεινά της Ηπείρου, της δυτικής Στερεάς και της βορειοδυτικής Πελοποννήσου.\nΓ.Γ. Πολιτικής Προστασίας: Οδηγίες για οδηγούς και πεζούς για το νέο κύμα κακοκαιρίας ! Reviewed by Το Γαϊδουρι on Τρίτη, Ιανουαρίου 05, 2016 Rating: 5\nΗ Κίνα πρότεινε επίσημα το «σφράγισμα» των ανθρώπων παγκοσμίως με barcode «πιστοποίησης εμβολίου» για τον κορωνοϊό !\nEντολή Μακρόν: ''Να μην αναβαθμιστούν τα Πακιστανικά Mirage ! Απαίτηση σε Κατάρ: ''Καμία πληροφορία για τα Rafale σε Τουρκία-Πακιστάν'' !\nΣτρατιωτικός ηγέτης PKK: "Ο τουρκικός στρατός είναι ανίκανος ! Ο Ερντογάν κάνει πόλεμο προπαγάνδας" !\nΈρχονται νέα μέτρα απαγόρευσης: Τι εισηγούνται οι «ειδικοί» ! Μερικό άνοιγμα της εστίασης τα Χριστούγεννα !\nΦακέλωμα άνευ προηγουμένου λόγω... κορωνοϊού ! Ξεκινά η βιομετρική ταυτοποίηση στα αεροδρόμια !\nΤα Χριστούγεννα όπως τα σχεδιάζει η κυβέρνηση ! Μάσκες, sms, κλειστά bar και ψώνια εξ αποστάσεως !\nΕγκρίθηκε από την αμερικανική FDA η θεραπεία συνθετικών αντισωμάτων της Regeneron ! Το φάρμακο που έσωσε τον Ν.Τραμπ !\nΗνωμένο Βασίλειο: Ανώτατος στρατιωτικός προειδοποιεί για καταστροφική επίθεση από το διάστημα !\nΕΛΛΑΔΑ ΚΟΣΜΟΣ ΠΡΟΤΕΙΝΟΜΕΝΑ VIDEO ΠΕΡΙΕΡΓΑ ΥΓΕΙΑ ΠΕΡΙΒΑΛΛΟΝ ΜΥΣΤΗΡΙΑ ΠΟΛΙΤΙΚΗ ΟΙΚΟΝΟΜΙΑ ΕΘΝΙΚΑ ΘΕΜΑΤΑ ΚΟΙΝΩΝΙΑ ΕΠΙΣΤΗΜΗ NASA ΑΣΤΕΙΑ ΠΛΑΝΗΤΕΣ ΕΚΚΛΗΣΙΑ ΑΝΕΚΔΟΤΑ To-Γαϊδούρι ΕΝΕΡΓΕΙΑ ΚΑΙΡΟΣ ΑΡΘΡΑ ΠΡΟΦΗΤΕΙΕΣ ΤΕΧΝΟΛΟΓΙΑ


Δημοτικός Αθλητικός Πολιτιστικός Περιβαλλοντικός Οργανισμός Σαντορίνης: Πρόγραμμα 9ης εβδομάδας του "Δ.Α.Π.Π.Ο.Σ Basketball League 2016-2017"\nΠρόγραμμα 9ης εβδομάδας του "Δ.Α.Π.Π.Ο.Σ Basketball League 2016-2017"\nΑγώνες με εξαιρετικό βαθμολογικό ενδιαφέρον τόσο στην «κορυφή, όσο και στην «ουρά» της βαθμολογίας περιλαμβάνει το πρόγραμμα της ένατης αγωνιστικής του τοπικού πρωταθλήματος καλαθοσφαίρισης «Δ.Α.Π.Π.Ο.Σ Basketball League 2016 – 2017».\nΜε φόντο τη δεύτερη θέση θα διασταυρώσουν τα «ξίφη» τους ο Αετός 2 και οι 2 Brothers. Μετά την επικράτηση επί του Αετού 1 φαίνεται πως έχει ανοίξει η… όρεξη των 2 Brothers που μετράνε τρεις συνεχόμενες επιτυχίες και αν δεν αντιμετωπίσουν προβλήματα απουσιών έχουν σοβαρές πιθανότητες να διευρύνουν το σερί τους. Οι παίκτες του Αετού 2 όμως αναμένεται να «πουλήσουν» ακριβά το… τομάρι τους. Ξαγοράρης και Μουρατίδης ήδη αναζητούν τρόπους να δημιουργήσουν «ρωγμές» στην πολύ καλή άμυνα των αντιπάλων τους, ενώ Δέτσης και Γεωργακούδης καταστρώνουν σχέδιο αναχαίτισης των Πεταλωτή και Αντιμισάρη Άρη κάτω απ’ το καλάθι.\nΣτο μεταξύ, στη δράση επιστρέφουν, μετά την επεισοδιακή αναμέτρηση με τους πρωταθλητές, οι Βετεράνοι που αυτή τη φορά καλούνται να αντιμετωπίσουν τον Αετό 1 χωρίς τις υπηρεσίες του τιμωρημένου Μπαλογιάννη. Στην αντίπερα «όχθη», η ομάδα του Μερκούρη μόνο αμαχητί δεν πρόκειται να πέσει, αφού σε περίπτωση νίκης θα καταφέρει να διατηρήσει τις ελπίδες της για την τετράδα.\n«Μάχες» όμως και στα χαμηλότερα επίπεδα της βαθμολογίας περιλαμβάνει το πρόγραμμα αυτής της εβδομάδας. Στο ματς που θα ανοίξει την «αυλαία» της αγωνιστικής οι Παίδες της Α.Ε.Σ θα αντιμετωπίσουν τους Εφήβους του συλλόγου. Απ’ τη μία οι Παίδες θέλουν τη νίκη που θα τους φέρει ένα βήμα πιο κοντά στην επόμενη φάση κι απ' την άλλη οι ουραγοί Έφηβοι «καίγονται» για τους βαθμούς, επιχειρώντας να εξαντλήσουν τα περιθώρια να γλιτώσουν τον αγώνα μπαράζ.\nΙδιαίτερα σημαντική είναι επίσης και η αναμέτρηση ανάμεσα στον Πύραυλο και στους Λύκους. H ομάδα του Αξιώτη αναζητά τη νίκη που θα τη διατηρήσει «ζωντανή» στην προσπάθεια να… ξεκολλήσει την επικίνδυνη ζώνη, ενώ οι Λύκοι θα «κυνηγήσουν» το δίποντο που θα τους δώσει τη δυνατότητα να πλασαριστούν σε καλύτερη θέση στο βαθμολογικό πίνακα.\nΑ.Ε.Σ Παίδες – Α.Ε.Σ Έφηβοι (14:30)\nΠύραυλος - Λύκοι (16:15)\nΑετός 1 - Βετεράνοι (18:00)\nΑετός 2 – 2 Brothers (19:45)\n1. Βετεράνοι 14/ 7-0/ 555-361/ +194\n2. Αετός 2 12/ 5-2/ 411-352/ +59\n3. 2 Brothers 12/ 5-2/ 413-398/+15\n4. Αφρός 11/ 4-3/ 439-424/+15\n5. Αετός 1 11/ 4-3/ 366-355/ +11\n6. Λύκοι 9/ 3-3/ 340-316/ +24\n7. Α.Ε.Σ Παίδες 7/ 1-5/ 303-410/-107\n8. Πύραυλος 7/ 1-5/ 314-439/-125\n9. Α.Ε.Σ Έφηβοι 7/ 0-7/ 397-490/ -93\nΑναρτήθηκε από Δ.Α.Π.Π.Ο.Σ στις Τρίτη, Φεβρουαρίου 28, 2017


Για ποιο λόγο επιλέγουν οι χρήστες το Facebook και για ποιον το Twitter; Τι προσφέρει στους Έλληνες το YouTube; Τι δείχνει ετήσια έρευνα που διενήργησε το ELTRUN του ΟΠΑ.\nΈχοντας ως δείγμα 1200 χρήστες του διαδικτύου το Εργαστήριο Ηλεκτρονικού Εμπορίου και Επιχειρείν (ELTRUN) του Οικονομικού Πανεπιστημίου Αθηνών διενήργησε έρευνα στην οποία αποτυπώνονται οι προτιμήσεις των Ελλήνων σχετικά με τα social media.\nΣύμφωνα με τα αποτελέσματα της ετήσιας έρευνας του ELTRUN οι Έλληνες χρήστες χρησιμοποιούν το facebook για να παρακολουθούν τις κινήσεις των φίλων τους , το Youtube για ψυχαγωγία και το Twitter προκειμένου να ενημερωθούν για τις τελευταίες εξελίξεις.\nΤο κύριο μέσο πρόσβασης στο Διαδίκτυο για την πλειοψηφία των Ελλήνων χρηστών αποτελεί το «έξυπνο» τηλέφωνο, με το 62% να δηλώνουν ότι συνδέονται καθημερινά στο facebook μέσω της σχετικής εφαρμογής που έχουν εγκαταστήσει στην φορητή τους συσκευή.\nΣυντριπτική είναι η πλειοψηφία των χρηστών που χρησιμοποιούν το youtube για ψυχαγωγία με το 92% να δηλώνει ότι χρησιμοποιεί για να ακούσει μουσική. Ταυτόχρονα, αρκετά υψηλό είναι το ποσοστό των χρηστών (67%) που παρακάμπτουν τις διαφημίσεις που παρουσιάζονται στην αρχή των βίντεο.\nΕπίσης ένα άλλο μέσο κοινωνικής δικτύωσης που φαίνεται να κερδίζει το τελευταίο καιρό έδαφος είναι το Twitter. Μάλιστα 1 στους 4 αναφέρει ότι χρήστες αναφέρει ότι παρακολουθεί τις εξελίξεις μέσω των «τιτιβισμάτων».\nΤο συγκεκριμένο μέσο κέρδισε ακόμη περισσότερο έδαφος την περίοδο των capital controls, με το 45% χρηστών δηλώνει ότι ωθήθηκε να εξοικειωθεί μαζί του.


Προωθείται η θέσπιση ευεργετημάτων για τους τρίτεκνους δημοσίους υπαλλήλους - PagasitikosNews\nΒρίσκεστε εδώ: ΚΕΝΤΡΙΚΗ / ΜΑΓΝΗΣΙΑ / Προωθείται η θέσπιση ευεργετημάτων για τους τρίτεκνους δημοσίους υπαλλήλους\nΘετική εξέλιξη είχε μια ακόμη κοινοβουλευτική παρέμβαση του βουλευτή Μαγνησίας της Νέας Δημοκρατίας Κωνσταντίνου Μαραβέγια.\nΗ αναφορά του κ. Μαραβέγια είχε κατατεθεί στις 29 Απριλίου και απευθυνόταν τόσο προς τον κ. Θεοδωρικάκο, όσο και προς την υπουργό Παιδείας & Θρησκευμάτων Νίκη Κεραμέως. Αφορούσε γενικότερα θέματα μετεγγραφών φοιτητών, ειδικής μοριοδότησης προσλήψεων εκπαιδευτικών, διορισμών δημοσίων υπαλλήλων, αποσπάσεων και μεταθέσεων τριτέκνων δημοσίων υπαλλήλων και εισαγωγής παιδιών τριτέκνων σε νηπιαγωγεία – παιδικούς σταθμούς. Είχε προηγηθεί, μόλις τον περασμένο Φεβρουάριο, παρέμβαση του βουλευτή Μαγνησίας στην υφυπουργό Εργασίας και Κοινωνικών Υποθέσεων, αρμόδια για την κοινωνική πρόνοια, Δόμνα Μιχαηλίδου, από την οποία είχε αποσπάσει τη δέσμευση ότι θα αυξηθούν τα εισοδηματικά κριτήρια για την ένταξη των τρίτεκνων οικογενειών στο Ταμείο Ευρωπαϊκής Βοήθειας προς τους Απόρους (ΤΕΒΑ).\nΣε δήλωσή του ο κ. Μαραβέγιας διαβεβαίωσε ότι θα συνεχίσει συστηματικά τις παρεμβάσεις για τα θέματα των τριτέκνων και των πολυτέκνων, αναγνωρίζοντας έμπρακτα τη σημαντική προσφορά τους στην προσπάθεια άμβλυνσης του δημογραφικού προβλήματος στη χώρα μας. Στο πλαίσιο αυτό έχει αναπτύξει ήδη στενή συνεργασία με τους αντίστοιχους Συλλόγους, ώστε να δοθούν λύσεις σε προβλήματα που τους απασχολούν.\nΥπόμνημα ΣΒΘΣΕ στην κυβέρνηση για τα ανταποδοτικά τέλη\n29 Μαΐου 2020 - 14:40 Από Τριαντάφυλλος Γαβρινιώτης\n#διακομιδή 35χρονης και βρέφους από τις Β. Σποράδες στο Βόλο #διακομιδή - https://t.co/ZLwth33Q3M - 27 λεπτά πριν\nΠτυχιακές και Διπλωματικές εξετάσεις στην Σχολή Βυζ. Μουσικής της Μητροπόλεως Δημητριάδος - https://t.co/GGuqGUaGqK… - 46 λεπτά πριν\nΕγκαινιάστηκε το Πολιτιστικό Κέντρο Καλών Νερών #ΠολιτιστικόΚέντροΚαλώνΝερών - https://t.co/QFzt00Tzjb - 60 λεπτά πριν


Σουηδική Lundin Oil, εγκληματίες πολέμου: Επιχειρήσεις πετρελαίου πνιγμένες στο αίμα στο Σουδάν. - Ατέχνως\nΒρίσκεστε:Ατέχνως»Πολιτική»Διεθνή»Σουηδική Lundin Oil, εγκληματίες πολέμου: Επιχειρήσεις πετρελαίου πνιγμένες στο αίμα στο Σουδάν.\nΑπό Πάνος Αλεπλιώτης στο Οκτ 5, 2018 Διεθνή\nΣύμφωνα με την Σουηδική Εφημερίδα Dagens Industri ο Γενικός Εισαγγελέας του Σουηδικού κράτους, για διεθνή εγκλήματα πολέμου, ζήτησε έγκριση από την κυβέρνηση για να ασκήσει δίωξη κατά του Προέδρου και του Αναπληρωτή διευθυντή της Lundin Oil, για συνέργεια και υποκίνηση σε σοβαρές παραβιάσεις του ποινικού δικαίου, όπως αδιάκριτες και σκόπιμες επιθέσεις εναντίον αμάχων, λεηλασίες, δολοφονίες αμάχων, βιασμοί, απαγωγή παιδιών, βασανιστήρια και αναγκαστική εκτόπιση του ντόπιου πληθυσμού του Σουδάν.\nΣυμπληρώθηκαν οκτώ χρόνια και έξη μήνες από τότε που άρχισε η έρευνα των καταγγελιών του δικηγόρου Sten De Geer που πρώτος ανέλαβε να προωθήσει τις καταγγελίες προς τον εν λόγω Εισαγγελέα όταν η επίσημη Σουηδία δεν αντιδρούσε αυτεπάγγελτα.\nΟ Καρλ Μπιλντ απολογείται\nΗ αιτία βρίσκεται στο γεγονός πως στο Διοικητικό συμβούλιο της Lundin εκείνη την εποχή ήταν μέλος ο υπουργός Εξωτερικών της Σουηδίας, του κόμματος των συντηρητικών, Καρλ Μπιλντ. Κατηγορήθηκε πως δεν αντέδρασε έγκαιρα στις καταγγελίες και πως ήταν ανάρμοστο για την θέση του σαν υπουργός Εξωτερικών να είναι μέλος σε εταιρεία που δραστηριοποιούνταν στο εξωτερικό.\nΗ αποκάλυψη των ενεργειών της εταιρείας περιέχονται στο βιβλίο της δημοσιογράφου-δημοσιολόγου Kerstin Lundell από το 2010 με τίτλο «Επιχειρήσεις στο αίμα και το πετρέλαιο: Lundin Petroleum στην Αφρική.\nΗ δημοσιογράφος αποκαλύπτει ακόμη πως η εταιρεία έχει συμμετάσχει σε πολυάριθμες παραβιάσεις των ανθρωπίνων δικαιωμάτων, όπως δολοφονίες, εμπρησμό ολόκληρων χωριών και πολλά άλλα.\nΣτις 8 Ιουνίου 2010 δημοσιεύεται έκθεση του Ευρωπαϊκού Συνασπισμού Πετρελαίου στο Σουδάν, ECOS, ( 80 συνεργαζόμενες Ευρωπαικές οργανώσεις για την καταπίεση στο Σουδάν) με τίτλο «Απλήρωτο Χρέος», η οποία καλεί την Σουηδία , την Αυστρία και την Μαλαισία να διερευνήσουν κατά πόσον οι εταιρείες τους Lundin, OMV και Petronas αντίστοιχα παραβίασαν το διεθνές δίκαιο κατά την περίοδο 1997-2003.\nΣτα εγκλήματα περιλαμβάνονται οι αδιάκριτες και σκόπιμες επιθέσεις εναντίον αμάχων, λεηλασίες, δολοφονίες αμάχων, βιασμοί, απαγωγή παιδιών, βασανιστήρια και αναγκαστική εκτόπιση του ντόπιου πληθυσμού από τοπικές συμμορίες σε συνεργασία με την εταιρεία.\nΔορυφορικές φωτογραφίες που ελήφθησαν μεταξύ 1994 και 2003 δείχνουν δραστική μείωση των γεωργικών γαιών στην περιοχή όπου λειτουργούσε η Lundin Petroleum και εκτιμάται ότι έχουν εκτοπιστεί περί τους 200.000 ανθρώπους. Η ECOS εκτιμά ότι η οικονομική ζημία που υπέστη ο πληθυσμός στην περιοχή όπου η Lundin δραστηριοποιούνταν, για πάνω από 600 εκατομμύρια δολάρια.\nΘα είναι η πρώτη φορά στον κόσμο που κατηγορείται η διοίκηση μιας εταιρείας για γενοκτονία, εγκλήματα κατά της ανθρωπότητας ή για εγκλήματα πολέμου, από το 1948, την εποχή της δίκης της Νυρεμβέργης εναντίον των στελεχών της Ιg. Farben για την κατασκευή του zyklon-β για τους θαλάμους αερίων και του Κrupp και Flick για την εκμετάλευση των αιχμαλώτων πολέμου για καταναγκαστική εργασία μέχρι θανάτου.\nΤο Μονοπώλιο Πετρελαίου Lundin είναι μια Σουηδική εταιρεία με έδρα την Στοκχόλμη, με αντικείμενο την έρευνα και παραγωγή πετρελαίου και φυσικού αερίου. Η εταιρεία είναι εισηγμένη στο Χρηματιστήριο της Στοκχόλμης Large Cap και δραστηριοποιείται βασικά στη Νορβηγία.\nΗ χρηματιστηριακή αξία της Lundin ήταν 67 δισεκατομμύρια δολάρια στο τέλος του 2016, γεγονός που την καθιστά σαν την μεγαλύτερη στην Ευρώπη εταιρεία έρευνας και παραγωγής πετρελαίου και αερίου όσον αφορά την χρηματιστηριακή της αξία. Τα πιστοποιημένα αποθέματα πετρελαίου της Lundin ανήλθαν σε 714.1 εκατομμύρια βαρέλια ισοδύναμα πετρελαίου στο τέλος του 2016, και οι ανεπίσημοι πόροι ανέρχονται σε άλλα 249 εκατομμύρια βαρέλια.\nΌταν ο Γενικός Εισαγγελέας στην Σουηδία ανέλαβε την έρευνα για την εξερεύνηση των καταγγελιών, η εταιρεία Lundin επιβεβαίωσε δημόσια ότι η εταιρεία είναι υπό έρευνα, αλλά οι εκπροσώποι της ισχυρίζονταν ότι οι δραστηριότητές της συνέβαλαν στη βελτίωση της ζωής των ανθρώπων του Σουδάν(!)\nΜόνο που όπως αποδεικνύεται υπάρχει βάση των κατηγοριών και υπάρχουν και τα στοιχεία της σύνδεσης της εταιρείας με τους ντόπιους πολέμαρχους.\nΓια μιά ακόμη φορά τα λόγια του Μαρξ για την απληστία του κεφαλαίου γίνονται επίκαιρα. «Το Κεφάλαιο τρέμει την απουσία κέρδους. Όταν οσμίζεται ένα σημαντικό όφελος,γίνεται παράτολμο. Με κέρδος 20% ενθουσιάζεται,με 50% αποθρασύνεται,με 100% καταπατά όλα τα ανθρώπινα δικαιώματα και με 300% δε διστάζει μπροστά σε κανένα έγκλημα».\nLundin Oil Σουδάν Σουηδία\nΠροηγούμενη δημοσίευση Δ. Κουτσούμπας: Η κυβέρνηση να μην τολμήσει να ρίξει το βάρος των προβλημάτων των τραπεζών στον λαό με πλειστηριασμούς, κατασχέσεις και κούρεμα καταθέσεων\nΕπόμενη δημοσίευση Χίος: Απαράδεκτη ρατσιστική παρέμβαση σε βάρος των προσφυγόπουλων από επιτροπή …ανωνύμων ρατσιστών


Themis Z και Inspired Living στο Belvedere στη Μύκονο - Newpost.gr\nΣτο Belvedere Hotel της Μυκόνου, παρουσιάστηκε η συλλογή Themis Z σε ένα κοινό Ελλήνων και ξένων interior designers, celebrities και ανθρώπων που αγαπούν το design. Αφορμή στάθηκε η απόφαση του γνωστού ξενοδοχείου να εκθέσει τη συλλογή και να την παρέχει προς πώληση στους υψηλούς επισκέπτες του.\nΔημοσίευση 31 Αυγούστου 2016, 14:46 / Ανανεώθηκε 31 Αυγούστου 2016, 14:52\nΗ Themis Z είναι μια Ελληνίδα σχεδιάστρια με αγάπη τόσο για το interior design, όσο και για το σχεδιασμό αντικειμένων που συμπληρώνουν το ιδανικό lifestyle. Εμπνεόμενη από τον τόπο της, τη Μύκονο, τo γήινο αλλά εκλεπτυσμένο τρόπο ζωής του νησιού και τα ιδιαίτερα χρώματα του τοπίου, οι χώροι και τα αντικείμενα που σχεδιάζει προορίζονται για να προσφέρουν στους ιδιοκτήτες τους το εκλεπτυσμένο και γαλήνιο ambiance της.\nΗ φιλοσοφία του νέου designer brand Themis Z δεν είναι άλλη από την απλότητα και τη σημαντικότητα των αρχετυπικών γραμμών, πάνω στις οποίες βασίζεται η γεωμετρία του τοπίου στο οποίο έζησε. Το Inspired Living συνοψίζει όλα όσα την εμπνέουν και αυτά που επιθυμεί να προσφέρει σε όσους μοιράζονται τις αναζητήσεις της. Όλα τα αντικείμενα της συλλογής Themis Z είναι χειροποίητα και κατασκευάζονται στην Ελλάδα.\nΗ Themis Z δήλωσε: «Για μένα η μέρα αυτή σηματοδοτεί την αρχή ενός μεγάλου ταξιδιού. Στόχος μου είναι να μπει στη ζωή των πιο ανήσυχων ανθρώπων το προσωπικό μου μοτίβο με τις απλές γραμμές, την εκλεπτυσμένη αύρα, αλλά και τη «θεραπευτική» επίδραση του Inspired Living στο έντονο σύγχρονο lifestyle.\nΤη συλλογή της Themis Z, δουλειές της στο interior design αλλά και τη φιλοσοφία του Inspired Living μπορείτε να γνωρίσετε στο www.themisz.com.


Batman προσφορές και τιμες | Το Φυλλάδιό Μου\nΑρχική > ... > > Προϊόντα > Batman\nBatman προσφορές και εκπτωσεις\nΨάχνετε προσφορές και κουπόνια για batman; Πιθανότατα ξοδεύετε πολύ χρόνο να σκεφτείτε πώς να εξοικονομήσετε χρήματα όταν ψωνίζετε προϊόντα όπως το batman. Σε αυτήν τη σελίδα, θα βρείτε μια επισκόπηση όλων των φυλλαδίων με εξαιρετικές τιμές για το batman.\nΣτο Το Φυλλάδιό Μου γνωρίζουμε για όλες τις ευκαιρίες, τις εκπτώσεις, τις προσφορές και τα κουπόνια που διατίθενται για το batman. Μπορούμε να βρούμε τις καλύτερες εκπτώσεις και θα είμαστε οι πρώτοι που θα σας ενημερώσουμε πότε υπάρχουν εκπτώσεις για το batman. Και αυτό σημαίνει ότι μπορείτε να πετύχετε απίστευτη οικονομία στις εβδομαδιαίες αγορές σας. Απλά δείτε πως οι προσφορές και τα κουπόνια από τα τελευταία φυλλάδια θα μπορούσε να σας εξοικονομήσουν για το batman.\nΔείτε την τιμή του batman στους αγαπημένους σας λιανοπωλητές\nΡίξτε μια ματιά στις τρέχουσες προσφορές και ευκαιρίες για τα αγαπημένα σας προϊόντα όπως τα bauer, bb cream, be daring, be fun, be romantic. Εδώ στο Το Φυλλάδιό Μου, όλα είναι σε ένα μέρος, είστε μόλις ένα κλικ από καταπληκτικές προσφορές. Φροντίστε να συνεχίσετε να μας παρακολουθείτε - εργαζόμαστε συνεχώς για τη βελτίωση της υπηρεσίας μας και προσθέτουμε νέες προσφορές και εκπτώσεις καθημερινά για να σας προσφέρουμε τις καλύτερες χαμηλές τιμές!\nBatman - λιανοπωλητέσ\nbatman Aegean Airlines\nbatman Bazaar Cash & Carry\nbatman Discount Markt\nbatman Flying Tiger Copenhagen\nbatman Hondos Center\nbatman Humble Bundle\nbatman IDEA STORES\nbatman IDEA Έπιπλα


Ιμίων η οδός – ΑΣΤΥρίες\nΑιγάλεω το όρος\nΙμίων η οδός\nΙανουαρίου 31, 2014 Μαΐου 29, 2014\nΜετά από αναφορές τηλεοπτικών σταθμών της γειτονικής χώρας τον Ιανουάριο του 1996, δημιουργείται θέμα «γκρίζας ζώνης» στην περιοχή των βραχονησίδων Ίμια κοντά στη Κάλυμνο. Η κατάσταση οξύνεται όταν αναπτύχθηκαν επιμέρους θέματα διεκδικήσεων, οπότε αρχίζουν να σταθμεύουν καθημερινά στην περιοχή πολεμικά πλοία. Σε μικρό χρονικό διάστημα άρχισαν να συγκεντρώνονται γύρω από τα Ίμια ναυτικές δυνάμεις και από τις δύο χώρες… Το τεταμένο κλήμα που δημιουργήθηκε οδήγησε τις δύο χώρες στα πρόθυρα πολεμικής σύγκρουσης.\nΤο αποκορύφωμα της λεγόμενης «κρίσης των Ιμίων» έγινε την τελευταία νύχτα του Ιανουαρίου. Τότε ελικόπτερο του ελληνικού Πολεμικού Ναυτικού απονηωθηκε, μέσα σε δυσμενές καιρικές συνθήκες, για έλεγχο της κατάστασης πάνω στις βραχονησίδες Ίμια. Οι πληροφορίες που έφθαναν στις ελληνικές ένοπλες δυνάμεις έκαναν λόγο για κατάληψη του νησιού από Τούρκους καταδρομείς… Η αλήθεια και η συνέχεια των γεγονότων μέχρι σήμερα παραμένει άγνωστη…\nΤην επόμενη ημέρα οι τρεις αξιωματικοί του ελικοπτέρου εντοπίζονται νεκροί. Το ατύχημα επίσημα αποδόθηκε σε τεχνικά αίτια λόγω κόπωσης πληρώματος. Παρ’ όλα αυτά όμως αναφορές σε δημοσιεύματα και περιγραφές από τις πρώτες μέρες έδιναν την εικόνα της ρίψης του ελικοπτέρου από τις τουρκικές ειδικές δυνάμεις.\nΟι εξελίξεις βρίσκουν την ελληνική κοινωνία να παρακολουθεί τα τεκταινόμενα στα Ίμια αμήχανη και σαστισμένη. Στο ασταθές πολιτικό κλίμα, με τον επί εβδομάδες νοσηλευόμενο Α. Παπανδρέου, προστίθεται μια γενικευμένη λαϊκή δυσαρέσκεια. Αιτία της ήταν μια σειρά κακών χειρισμών της ελληνικής κυβερνήσεως στο θέμα των Ιμιών. Το γεγονός αυτό δημιουργεί στην κοινή γνώμη ένα ολόκληρο συμβολικό πλαίσιο για τα γεγονότα του Ιανουαρίου του 1996. Πλέον στην συνείδηση του μέσου Έλληνα πολίτη οι τρεις αξιωματικοί του Πολεμικού Ναυτικού είχαν χαρακτηριστεί σύγχρονοι εθνικοί ήρωες.\nΜε νωπά τα γεγονότα το Δημοτικό Συμβούλιο Αθηναίων αποφασίζει να αποτίσει φόρο τιμής στους τρεις νεκρούς στρατιωτικούς των Ιμίων. Έτσι ανατέθηκε στη γλύπτρια Ναταλία Μελά η σύνθεση ενός μνημείου πεσόντων. Η σύνθεσή της παρουσιάζει μια απομίμηση πρόσοψης ναΐσκου, με ιωνικούς κιονίσκους και διακοσμητικά ακροκέραμα. Το μνημείο τοποθετήθηκε στην Πλατεία Παύλου Μελά στη γωνία Ρηγίλλης – Μουρούζη και Βασ. Σοφίας, προφανώς λόγω της γειτονικής του Λέσχης Αξιωματικών. Στη πρόσοψή του μνημείο χαράχτηκε στίχος από την Ιλιάδα του Ομήρου «Εις οιωνός άριστος..». Εικονίζεται δε, ανάγλυφο δάφνινο στεφάνι με κλαδί φοίνικα ως δοξαστικά στοιχεία, προκειμένου να ενισχυθεί ο χαρακτήρας του μνημείου ως ηρώο. Μπορεί βέβαια η μορφολογική του σύνθεση να μην ταίριαζε με τον περιβάλλοντα χώρο. Ωστόσο, η ταχύτητα τοποθέτησης, μόλις στα τέλη του 1996, απαντούσε περισσότερο σε συμβολισμούς και πολιτικές θέσεις παρά σε αισθητικά κριτήρια.\nΜετά από ένα χρόνο ο δήμαρχος Πειραιώς Γ. Λογοθέτη αποφασίζει να τιμηθεί με την τοποθέτηση ανδριάντα ο Πειραιώτης υποπλοίαχρος Παναγιώτης Βλαχάκος. Το ορειχάλκινο άγαλμα εμφανίζει τον αξιωματικό όρθιο με στρατιωτική στολή και ξίφος να ατενίζει με ευχαρίστηση το λιμάνι του Πειραιά, και νοητά το Αιγαίο. Τοποθετήθηκε στην Πλατεία Τερψιθέας δίπλα στο άγαλμα της Επονίτισας προφανώς για να τονιστεί η συνέχιση των εθνικών αγώνων.\nΤαυτόχρονα ένα ανώνυμος δρόμος στο Γουδή ονομάζεται «Οδός Ιμίων». Δίπλα στον τόπο που μεγάλωσε ο Παναγιώτης Βλαχάκος, τα Μανιάτικα του Πειραιά, ένας δρόμος έλαβε το όνομά του. Η γειτονία του αρχικελευστή Έκτορα Γιαλοψού στο Ίλιον φέρει σε ένα δρόμο το όνομά του. Ενώ μεταξύ μαχών και άλλων ηρώων μετονομάστηκε σε οδός υποπλοιάρχου Χριστόδουλου Καραθανάση δρόμος στου Παπάγου.\nΗ βίλα Κλωναρίδου και το Φιξ Πατησίων Προηγούμενο\nΑιγάλεω το όρος Επόμενη


Νέα ημερομηνία Leivadi Trail - Κυριακή 17/10 | Sportofrunning.eu Sportofrunning\nΝέα ημερομηνία Leivadi Trail - Κυριακή 17/10\nSportofrunning Παρασκευή, 8 Οκτωβρίου 2021\nΕνημερώνουμε τους αθλητές και φίλους ότι η εκδήλωση ορεινού τρεξίματος Leivadi Trail -λόγω έντονων καιρικών φαινομένων- μετατίθεται για την επόμενη Κυριακή 17/10, τις ίδιες ώρες.\nΟι εγγραφές που πραγματοποιήθηκαν ήδη ισχύουν κανονικά.\nΕπειδή υπάρχουν ακόμη λίγες κενές θέσεις, οι εγγραφές θα συνεχιστούν μέχρι την Πέμπτη 14/10.\nΌσοι αθλητές δεν τακτοποίησαν οικονομικά την συμμετοχή τους, για διάφορους λόγους, μπορούν να προχωρήσουν στην κατάθεση του ποσού και δεν χρειάζεται να κάνουν νέα εγγραφή.\nΖητούμε συγνώμη για την αναστάτωση, αλλά αυτή η απόφαση είναι η καλύτερη τόσο για την ασφάλεια των αθλητών, όσο και για την ποιότητα της διοργάνωσης.\nΕπιθυμούμε δρομείς και συνοδοί εκείνη την ημέρα να απολαύσουν το όμορφο χωριό μας και να ευχαριστηθούν την τρεξιματική εξόρμησή τους.\nΠερισσότερες πληροφορίες και Εγγραφές στην ιστοσελίδα της διοργάνωσης: https://leivadi.com/\nSportofrunning.eu: Νέα ημερομηνία Leivadi Trail - Κυριακή 17/10


“ΟΔΟΣΤΡΩΤΗΡΑΣ” ΤΟΥ ΜΗΤΣΟΤΑΚΗ Ο ΠΛΕΥΡΗΣ! ΑΠΙΣΤΕΥΤΕΣ ΑΠΕΙΛΕΣ ΚΑΤΑ ΤΩΝ ΕΛΛΗΝΩΝ ΓΙΑΤΡΩΝ – “Ή ΕΜΒΟΛΙΑΖΕΣΤΕ Ή…” – ΑΣΤΑΜΑΤΗΤΗ ΠΡΩΙ ΒΡΑΔΥ Η ΠΡΟΠΑΓΑΝΔΑ ΤΟΥ ΚΑΘΕΣΤΩΤΟΣ - ΤΟ ΒΗΜΑ ΤΗΣ ΒΟΧΑΣ\nHome / ΠΟΛΙΤΙΚΗ / “ΟΔΟΣΤΡΩΤΗΡΑΣ” ΤΟΥ ΜΗΤΣΟΤΑΚΗ Ο ΠΛΕΥΡΗΣ! ΑΠΙΣΤΕΥΤΕΣ ΑΠΕΙΛΕΣ ΚΑΤΑ ΤΩΝ ΕΛΛΗΝΩΝ ΓΙΑΤΡΩΝ – “Ή ΕΜΒΟΛΙΑΖΕΣΤΕ Ή…” – ΑΣΤΑΜΑΤΗΤΗ ΠΡΩΙ ΒΡΑΔΥ Η ΠΡΟΠΑΓΑΝΔΑ ΤΟΥ ΚΑΘΕΣΤΩΤΟΣ\n“ΟΔΟΣΤΡΩΤΗΡΑΣ” ΤΟΥ ΜΗΤΣΟΤΑΚΗ Ο ΠΛΕΥΡΗΣ! ΑΠΙΣΤΕΥΤΕΣ ΑΠΕΙΛΕΣ ΚΑΤΑ ΤΩΝ ΕΛΛΗΝΩΝ ΓΙΑΤΡΩΝ – “Ή ΕΜΒΟΛΙΑΖΕΣΤΕ Ή…” – ΑΣΤΑΜΑΤΗΤΗ ΠΡΩΙ ΒΡΑΔΥ Η ΠΡΟΠΑΓΑΝΔΑ ΤΟΥ ΚΑΘΕΣΤΩΤΟΣ\nby ΤΟ ΒΗΜΑ ΤΗΣ ΒΟΧΑΣ on Σεπτεμβρίου 04, 2021 in ΠΟΛΙΤΙΚΗ\nΤο νέο πιστό “σκυλί” του Μητσοτάκη μπήκε στην Κυβέρνηση πολύ… δυναμικά. Δεν φτάνει το συγνώμη στους Εβραίους, κάτι ιδιαίτερα ντροπιαστικό για τον πατέρα του, απειλεί τους κορυφαίους στον κόσμο Έλληνες γιατρούς με αφορμή το εμβόλιο. Το υγειονομικό προσωπικό, που θα εμβολιαστεί, θα ενταχθεί άμεσα στο ΕΣΥ δήλωσε από το βήμα της Βουλής ο νέος υπουργός Υγείας Θάνος Πλεύρης, στο πλαίσιο παρουσίασης τροπολογίας του με μέτρα αντιμετώπισης ζητημάτων τα οποία ανακύπτουν από τη θέση σε αναστολή καθηκόντων ανεμβολίαστου προσωπικού.


Γιατί είναι σημαντική η αερόβια άσκηση για την υγεία μας - Τα άτομα που γυμνάζονται προσέχουν περισσότερο τη διατροφή τους, μειώνουν το ποσοστό του σωματικού λίπους λόγω κατανάλωσης θερμίδων και έχουν λιγότερες πιθανότητες να αναπτύξουν παχυσαρκία. - Οι πιθανότητες για καρδιοπάθειες είναι διπλάσιες σε αυτούς που δε γυμνάζονται σε σχέση με αυτούς που γυμνάζονται. Η αερόβια άσκηση βελτιώνει τη λειτουργία του κυκλοφορικού συστήματος, δυναμώνει τους καρδιακούς μύες και μειώνει τον κίνδυνο καρδιαγγειακών νοσημάτων. - Η συστηματική αερόβια άσκηση ρυθμίζει καλύτερα το σάκχαρο στο αίμα. - Η συστηματική άσκηση αυξάνει τα επίπεδα της "καλής" χοληστερίνης (HDL). - Η συστηματική άσκηση αυξάνει τη διάρκεια ζωής σε σχέση με το μέσο όρο ζωής. - Τα άτομα που δε γυμνάζονται αρκετά έχουν περισσότερες πιθανότητες για υπέρταση σε σχέση με τα άτομα που γυμνάζονται συστηματικά. Η αερόβια άσκηση είναι πολύ καλή για… - Ενδυνάμωση του μυοσκελετικού συστήματος. - Μείωση του κινδύνου εγκεφαλικού. - Αύξηση της ικανότητας για εργασία χωρίς κούραση. Συζητήστε με τους συμμαθητές σας και τους καθηγητές σας (ή ανατρέξτε σε εγκυκλοπαίδειες) τις έννοιες που δεν καταλαβαίνετε\nΆσκηση 3.5 Συμπληρώστε την παρακάτω πρόταση:Αν γυμναζόμαστε συστηματικά όταν μεγαλώσουμε, τότε έχουμε περισσότερες πιθανότητες να …


Κάποιοι άνθρωποι θέλουν "το κάτι παραπάνω" για να ενισχύσουν τα αποτελέσματα της ιατρο-φαρμακευτικής αγωγής τους ή τη Μεταμόσχευση Μαλλιών τους. Άλλοι, δυστυχώς μπορεί να μην είναι κατάλληλοι υποψήφιοι για Μεταμόσχευση Μαλλιών ή να μην ανταποκρίνονται ικανοποιητικά σε οποιαδήποτε φαρμακευτική αγωγή ενάντια στην τριχόπτωση. Τέλος, κάποιοι άλλοι μπορεί να θέλουν να αποφύγουν κάθε είδους φάρμακο ή χειρουργικής επέμβασης ή μπορεί να έλκονται από την υπόσχεση της «απεριόριστης πυκνότητας» και «πλήρους κάλυψης» που προσφέρουν τα πρόσθετα μαλλιών. Σε αυτές τις περιπτώσεις, η απάντηση μπορεί να είναι η μη-χειρουργική αποκατάσταση μαλλιών ή η αλλιώς προσθετική μαλλιών.\nΤι είναι η προσθετική μαλλιών;\nΕίκοσι ή και περισσότερα χρόνια πριν, η μη-χειρουργική αποκατάσταση μαλλιών λεγόταν απλά περούκα ή περουκίνι. Στον 21ο αιώνα, η λέξη «περούκα» τείνει να εξαφανιστεί από το λεξιλόγιο και έχει καθιερωθεί μία ευρεία ποικιλία όρων «πρόσθετων μαλλιών».\nΓενικά, ο όρος περούκα περιλαμβάνει τόσο τις ιατρικές όσο και τις µη ιατρικές χρήσεις των «πρόσθετων µαλλιών», όπως µια θεατρική περούκα ή µια περούκα που χρησιμοποιείται για βελτίωση της εµφάνισης απλά. Σε αντίθεση, ο όρος «πρόσθετο» είναι ένας πιο ειδικός όρος για να περιγράψει µια περούκα που φοριέται µε σκοπό να καλύψει την αλωπεκία που έχει προκύψει από διαταραχές των τριχοθυλακίων, όπως οι κοινές αλωπεκίες, ιατρογενείς αλωπεκίες (π.χ. χηµειοθεραπεία) ή άλλα αίτια (τραύµατα, εγκαύµατα κτλ.)\nΟ σύγχρονος ορισμός της προσθετικής μαλλιών είναι ο εξής: κάθε εξωτερική συσκευή που φέρει τρίχες και προστίθεται στα υπάρχοντα μαλλιά ή στο τριχωτό της κεφαλής για να δοθεί η εντύπωση ενός τριχωτού με περισσότερα μαλλιά. Σε αυτό τον ορισμό εντάσσονται το πλέξιμο μαλλιών στα υπάρχοντα μαλλιά (hair weaving), τα εξτένσιον μαλλιών, η μερική προσθετική μαλλιών, οι περούκες, και οι πλήρεις περούκες. Το υλικό που χρησιμοποιείται στα πρόσθετα μπορεί να είναι ανθρώπινες τρίχες (από τον ίδιο τον ασθενή μάλιστα, αν αυτό είναι εφικτό), συνθετικά υλικά που προσομοιάζουν σε τρίχες ή ένας συνδυασμός ανθρώπινων τριχών και συνθετικών.\nΕνώ πριν από µερικές δεκαετίες, η περούκες γίνονταν εύκολα αντιληπτές και όσοι άνδρες µε Ανδρογενετική Αλωπεκία (ΑΓΑ) τις χρησιµοποιούσαν μπορεί να αποτελούσαν «θύµατα» χλευασµού, πλέον η τεχνολογία επιτρέπει σε ασθενείς ακόμα σε προχωρήμενο στάδιο αλωπεκίας να αποκοµίσουν µια φυσικότερη εικόνα µέσω ενός πρόσθετου μαλλιών και να ζουν µια φυσιολογική ζωή, ακόµα και αν ασχολούνται µε έντονες φυσικές δραστηριότητές, χωρίς να νιώθουν περιορισµένοι από την απώλεια των µαλλιών τους και κυρίως χωρίς γίνεται εύκολα αντιληπτό πως χρησιµοποιούν πρόσθετο.\nΌταν τα πρόσθετα φτιάχνονται κατά παραγγελία και υπό την επίβλεψη ενός ειδικού, τα πρόσθετα μπορεί να καλύψουν πραγματικές ανάγκες επιλεγμένων ασθενών.\nΠοιός είναι υποψήφιος για προσθετική μαλλιών;\nΗ προσθετική μαλλιών να είναι ένα αποτελεσματικό μέτρο σε κάποιες, επιλεγμένες περιπτώσεις ατόμων με αλωπεκία ή τριχόπτωση και τα τελευταία 50 χρόνια, τα πρόσθετα φοριούνται από άτοµα κάθε οικονοµικού και κοινωνικού επιπέδου, είτε σε καθηµερινή βάση ή περιστασιακά.\nΤα άτοµα που χρησιµοποιούν πρόσθετα πάσχουν από προσωρινή, µόνιµη ή άγνωστης διάρκειας απώλεια µαλλιών. Ασθενείς υπό χηµειοθεραπευτική αγωγή (προσωρινή αλωπεκία), άτοµα που πάσχουν από ανδρική Ανδρογενετική Αλωπεκία (ΑΓΑ) ή γυναικεία Ανδρογενετική Αλωπεκία (ΓΑΑ) (µόνιµη αλωπεκία) και άτοµα µε διάχυτο telogen effluvium ή γυροειδή αλωπεκία (άγνωστη διάρκειας αλωπεκία) είναι όλοι δυνητικοί (όχι όµως απαραίτητα και κατάλληλοι) υποψήφιοι για χρήση πρόσθετου.\nΣε κάθε περίπτωση όμως, όλοι ανεξαιρέτως οι ασθενείς που πάσχουν από τριχόπτωση θα πρέπει να επισκεφτούν έναν Δερματολόγο ειδικό στην αντιμετώπιση της τριχόπτωσης ή έναν ιατρό ειδικό στην Μεταμόσχευση Μαλλιών πριν επιλέξουν την προσθετική μαλλιών ως πιθανή λύση.\nΕίναι τα πρόσθετα κατάλληλα για άτομα με Ανδρογενετική Αλωπεκία;\nΗ χρήση πρόσθετου από άνδρες µε ΑΓΑ αποτελεί την ύστατη λύση και µόνον όταν έχουν εξαντληθεί όλες οι άλλες πιθανές λύσεις.\nΟ ασθενής πρέπει να εξαντλήσει κάθε άλλη εναλλακτική και µόνον τότε να στραφεί στα πρόσθετα.\nΗ χρήση πρόσθετου πρέπει να είναι η ύστατη λύση και έχει ένδειξη µόνο στα παρακάτω άτοµα µε ανδρική Ανδρογενετική Αλωπεκία (ΑΓΑ) ή γυναικεία Ανδρογενετική Αλωπεκία (ΓΑΑ):\nάτοµα µε πολύ εκτενή ΑΓΑ σταδίου Norwood-Hamilton VΙ-VII που θέλουν απαραιτήτως και «πάση θυσία» να µην είναι φαλακροί ή έστω αραιοί σε ολόκληρο το κεφάλι και που η δότρια περιοχή τους δεν μπορεί να καλύψει τις πολύ μεγάλες ανάγκες σε μοσχεύματα.\nάτοµα λιγότερο εκτενή ΑΓΑ αλλά με ανεπαρκή δότρια περιοχή για Μεταμόσχευση Μαλλιών που δεν μπορεί να προσφέρει μοσχεύματα για να καλυφθούν όλες τις επιθυμητές περιοχές του τριχωτού της κεφαλής. Σε αυτές στις περιπτώσεις μπορεί να γίνει μία Μεταμόσχευση Μαλλιών μόνο στην εμπρόσθια γραμμή τριχοφυΐας (hairline) και να χρησιμοποιηθεί ένα μερικό πρόσθετο για να καλύψει όλη την υπόλοιπη περιοχή για την οποία δεν αρκούν τα διαθέσιμα μοσχεύματα.\nάτοµα µε παραµορφωτικές ουλές από παλαιότερες τεχνικές Μεταμόσχευσης Μαλλιών, όπως punch grafts, flaps, reductions που δεν επιδέχονται επιδιορθωτική επέμβαση Μεταμόσχευσης Μαλλιών λόγω πλήρους εξαντληµένης δότριας ζώνης.\nΣε σπάνιες περιπτώσεις, μία ιατρική πάθηση μπορεί να αποκλείει τη Μεταμόσχευση Μαλλιών. Η χρήση πρόσθετου, υπό την καθοδήγηση ενός ιατρού ειδικευμένου στην αποκατάσταση μαλλιών, μπορεί να αποτελέσει μία ικανοποιητική εναλλακτική σε αυτές τις σπάνιες περιπτώσεις.\nΑν κάποιος ασθενής με ΑΓΑ δεν ανήκει σε αυτές τις κατηγορίες, πρέπει να δοκιμάσει άλλες εναλλακτικές πρώτα.\nΠοια είναι η κατάσταση με τα πρόσθετα σήμερα;\nΑπό τις αρχές της νέας χιλιετίας, η κατασκευή των πρόσθετων γίνεται σχεδόν αποκλειστικά στην Ασία. Υπάρχουν εταιρείες που παράγουν πρόσθετα σε µαζικό επίπεδο και αναρίθµητοι µικροκατασκευαστές σε ολόκληρη της Ασία. Ήδη, όµως, από το 2000 και έπειτα έχουν µειωθεί περισσότερο από 50% οι παγκόσµιες πωλήσεις πρόσθετων σε σύγκριση µε παλαιότερα.\nΤόσο η τελειοποίηση των τεχνικών Μεταμόσχευσης Μαλλιών, η απενοχοποίηση και η αποδοχή της ΑΓΑ από τους άνδρες, τα επιτυχηµένα προϊόντα κάλυψης, η εµφάνιση του Finasteride αλλά και το ξυρισµένο ή πολύ κοντό look που είναι πλέον κοινωνικά και αισθητικά αποδεκτό, κατέστησαν τη χρήση πρόσθετων από άνδρες µε ΑΓΑ µια ολοένα και λιγότερο ελκυστική εναλλακτική. Παρά την επιθετική διαφήµιση, δεν προβλέπεται ανάκαµψη της δηµοτικότητας των πρόσθετων σε ασθενείς µε ΑΓΑ.\nΥπάρχουν 6 βασικές παράµετροι σε κάθε πρόσθετο:\nΜέγεθος: πλήρες πρόσθετο, τµηµατικό (π.χ. ποστίς, toupée) ή σύστηµα πύκνωσης (integration).\nΤύπος τρίχας: φυσική τρίχα (αληθινά µαλλιά) ή συνθετική ίνα.\nΤρόπος ραφής ινών: µε ραπτοµηχανή (µηχανοποίητο) ή µε το χέρι (χειροποίητο) ή ηµιχειροποίητο.\nΤύπος βάσης: δίχτυ, πλέγµα, φιλέ, δαντέλα, monofilament, polyethurane, silicone.\nΚατασκευή: ετοιµοπαράδοτο ή κατασκευή κατά παραγγελία.\nΤρόπος στήριξης-σύνδεσης: σταθερή (µε κόλλα), αφαιρούµενη (αυτοκόλλητες ταινίες, clips), κενού (vacuum) κτλ.\nΤα πρόσθετα δεν τα παίρνει κανείς «από το ράφι» σαν τα έτοιμα ρούχα. Ανάλογα µε τις ανάγκες και τον τρόπο ζωής του ασθενούς, γίνεται και η επιλογή των χαρακτηριστικών του πρόσθετου:\nΤο πρόσθετο πρέπει να είναι σχεδιασμένο ώστε να είναι «ευχάριστο» αισθητικά. Για παράδειγμα, η εμπρόσθια γραμμή τριχοφυΐας (hairline) πρέπει να είναι σωστά τοποθετημένη, ο όγκος και η πυκνότητα των μαλλιών πρέπει να μην είναι ούτε "πάρα πολύ" ούτε "πολύ λίγο" και ένα πλήρες πρόσθετο θα πρέπει να μοιάζει ακριβώς με ένα φυσικό κεφάλι με μαλλιά.\nΤα υλικά που χρησιμοποιούνται για τα πρόσθετα μαλλιών όπως και τα υλικά που χρησιμοποιούνται για την εφαρμογή τους στο τριχωτό πρέπει να είναι ιατρικώς ασφαλή προς χρήση από τον ασθενή. Ιατρικές παθήσεις, όπως αλλεργίες στα συγκολλητικά μπορεί να κάνουν κάποια υλικά καλύτερα από ότι άλλα για τον κάθε ασθενή ξεχωριστά.\nΗ ποικιλία επιλογών για τα πρόσθετα (hair weaving, hair extension, hair fusion κλπ) μπορεί να μπερδεύει τον ασθενή. Για να κάνει μία ενήμερη και σωστή επιλογή, ο ασθενής θα πρέπει να ερευνήσει όλες τις διαφορετικές επιλογές προσθέτων και να εξετάσει από κοντά κάποιον που φοράει ένα πρόσθετο που τον ενδιαφέρει. Η έρευνα στο διαδίκτυο είναι ένας αρκετά αποτελεσματικός τρόπο για να μάθει κανείς για τα πρόσθετα και για τα διαθέσιμα υλικά.\nΜακροχρόνια φροντίδα πρόσθετου\nΤα πρόσθετα απαιτούν επιμελή, μακροχρόνια φροντίδα. Το πρόσθετο και το τριχωτό κάτω από αυτό πρέπει να υποβάλλονται σε τακτικό καθαρισμό.\nΑνεξάρτητα από τον τύπο του πρόσθετου, εξαιρετικά σηµαντικό ρόλο παίζει η υγιεινή του τριχωτού. Ο µεγαλύτερος «εχθρός» των πρόσθετων µαλλιών είναι το ίδιο το τριχωτό. Ο καθαρισµός του τριχωτού πρέπει να είναι συνεπής και λεπτοµερής διότι το τριχωτό συνεχίζει να παράγει σµήγµα και να απολεπίζεται και ενίοτε µπορεί να εµφανιστεί έντονη δυσοσµία αν παραµείνουν σµήγµα και δερµατικά κατάλοιπα εγκλωβισµένα κάτω από τη βάση ή μέσα στο πλέγμα του πρόσθετου. Ο καλός και τακτικός καθαρισµός του τριχωτού αυξάνει και τη διάρκεια ζωής του πρόσθετου. Για το λόγο αυτό, δεν προτείνεται η παραµονή του πρόσθετου στο τριχωτό για περισσότερες από 5 ηµέρες συνεχόµενα.\nΗ ανθεκτικότητα δεν χαρακτηρίζει τα σύγχρονα πρόσθετα, καθότι έχει δοθεί µεγαλύτερη έµφαση στη φυσικότητα. Η διάρκεια ζωής του πρόσθετου σχετίζεται σε µεγάλο βαθµό µε το επίπεδο φροντίδας που παρέχεται στο πρόσθετο και στο αν η τρίχα είναι συνθετική ή φυσική. Τα σύγχρονα πρόσθετα απαιτούν συνεχή φροντίδα, συχνό καθαρισµό και τακτικές µικρο-επιδιορθώσεις από τεχνικό.\nΣε γενικές γραµµές, το κόστος του πρόσθετου είναι ανάλογο µε την ποιότητα και η ποιότητα του πρόσθετου καθορίζει πόσο καιρό θα «αντέξει» πριν χρειαστεί αντικατάσταση. Ένα τυπικό, µηχανοποίητο, συνθετικό, πλεκτό πρόσθετο που φοριέται καθηµερινά ακόµα και στον ύπνο µπορεί να χρειάζεται αντικατάσταση κάθε 3-6 µήνες, ενώ αν ο χρήστης το βγάζει όταν κοιµάται µπορεί να χρειάζεται αντικατάσταση κάθε 9-12 µήνες. Ωστόσο, το διάστηµα αυτό είναι προσεγγιστικό και µε καλή φροντίδα ακόµα και ένα µηχανοποίητο, συνθετικό πρόσθετο μπορεί να διαρκέσει περισσότερο από 12 μήνες, αφού τα µηχανοποίητα πρόσθετα είναι και πιο ανθεκτικά. Ένα χειροποίητο συνθετικό πρόσθετο θα διαρκέσει περίπου 12-14 µήνες και ένα καλοφτιαγµένο, κατά παραγγελία, φυσικό πρόσθετο θα διαρκέσει έως και 2 χρόνια, αλλά θα χρειαστεί τακτικά επαγγελµατική συντήρηση και µεγάλη προσοχή, αφού είναι σαφώς πιο λεπτεπίλεπτο από το µηχανοποίητο. Για το λόγο αυτό, ο πελάτης σε κάθε περίπτωση πρέπει να έχει αγοράσει 2 ίδια πρόσθετα, ώστε όσο καιρό συντηρείται το ένα, να µπορεί να φοράει το άλλο.\nΗ φοβία της αποκάλυψης\nΟι άνδρες που φοράνε πρόσθετα για την κάλυψη της τριχόπτωσης από ΑΓΑ, είναι ιδιαίτερα ευαισθητοποιηµένοι στο θέµα της εικόνας τους και η ανησυχία τους µην αποκαλυφθεί το «µυστικό» τους αγγίζει τα όρια της φοβίας.\nΚαι ο λόγος είναι πως η αποκάλυψη πως κάποιος χρησιμοποιεί πρόσθετο δεν «απολαμβάνει» της ίδιας αποδοχής και αντιμετώπισης από τους συνανθρώπους μας!\nΓια τους καρκινοπαθείς υπό χηµειοθεραπεία και για άτοµα µε γυροειδή αλωπεκία ή ολική αλωπεκία (alopecia totalis), τα πρόσθετα είναι µονόδροµος µέχρι να επανεκφυθούν τα µαλλιά τους. Σε αυτά τα περιστατικά, τα πρόσθετα είναι χρήσιµα και η «φυσιολογική» και «υγιέστερη» εικόνα που βλέπει ο ασθενής στον καθρέπτη έχει αναφερθεί να βοηθάει στην θετικότερη πρόγνωση, ειδικότερα σε παιδιά και γυναίκες ασθενείς υπό χημειοθεραπεία. Τα άτοµα αυτά είναι πιο άνετα µε την εικόνα τους µε το πρόσθετο και γενικά ανησυχούν λιγότερο αν θα αποκαλυφθεί το µυστικό τους, αφού υπάρχει απόλυτη κοινωνική αποδοχή του πρόσθετου σε αυτές τις περιπτώσεις και κανείς δεν θα τους χλευάσει.\nΤο ίδιο ισχύει και για τις γυναίκες µε ΓΑΑ, η χρήση περούκας θεωρείται αποδεκτή και αν µια γυναίκα µε ΓΑΑ ανοιχτά παραδεχτεί πως χρησιµοποιεί περούκα, κανείς δεν θα σχολιάσει αρνητικά αλλά αντιθέτως θα την στηρίξουν.\nΌσον αφορά, όμως, την ανδρική ΑΓΑ, η πραγµατικότητα είναι εντελώς διαφορετική. Δυστυχώς, όση κοινωνική κατανόηση θα «εισπράξει» όποιος χρησιµοποιεί περούκα για ιατρικούς λόγους (χηµειοθεραπεία, τραυµατισµός, alopecia totalis), τόση «κατακραυγή» και χλευασµό µπορεί να εισπράξει ο άνδρας που αποκαλύπτεται πως χρησιµοποιεί πρόσθετο για να καλύψει την ΑΓΑ.\nΗ κοινωνία µας δεν είναι δίκαια, δυστυχώς!\nΗ άβολη αλήθεια για τα πρόσθετα\nΑπό τη στιγµή που ο ασθενής με ΑΓΑ θα αποφασίσει να χρησιµοποιήσει πρόσθετο, αλλάζει η ζωή του και µπαίνει σε µια εγκλωβιστική διαδικασία που συνεχώς τον εξαντλεί οικονοµικά και ψυχολογικά.\nΗ χρήση πρόσθετου έχει τεράστιες απαιτήσεις από το χρήστη ενώ είναι και παρά πολύ δύσκολο να αποχωριστεί κανείς την περούκα από τη στιγμή που θα την βάλει στο κεφάλι του. H κοινωνική αµηχανία και η ντροπή είναι αναπόφευκτη αφού δεν µπορεί να σταµατήσει κανείς να χρησιµοποιεί περούκα από τη µία µέρα στην άλλη!\nΟι άνδρες µε ΑΓΑ είναι µια ειδική περίπτωση χρηστών πρόσθετου. Αντίθετα µε τις γυναίκες µε ΓΑΑ που έχουν στη διάθεσή τους διάφορες τεχνικές βελτίωσης της εµφάνισής τους αλλά και πλήθος χτενισµάτων, βαφών και styling που µπορούν αν καλύψουν την αραίωση ή τη χρήση πρόσθετου, ο άνδρας µε ΑΓΑ πρέπει να προσαρµόσει ολόκληρη τη ζωή του γύρω από το πρόσθετο. Ειδικότερα µάλιστα όταν ο άνδρας αυτός είναι νέος, όπως συµβαίνει τις περισσότερες φορές:\nΑρχικά πρέπει να διατηρεί συνεχώς ξυρισµένη ολόκληρη την περιοχή στερέωσης, ανεξάρτητα αν έχει ΑΓΑ σταδίου IIΙ ή VI.\nΔεν µπορεί να χρησιµοποιεί οποιαδήποτε τοπική τριχογενετική αγωγή, µε αποτέλεσµα η ΑΓΑ να εξελίσσεται ανενόχλητη.\nΔεν µπορεί να συµµετάσχει µε άνεση σε δραστηριότητες όπως γυµναστική ή κολύµπι χωρίς να έχει συνεχώς την ανησυχία πως θα αποκαλυφθεί και θα εκτεθεί.\nΔεν µπορεί να είναι ξέγνοιαστος για την εικόνα του, αφού συνεχώς ανησυχεί πως κάποιος θα καταλάβει πως χρησιµοποιεί πρόσθετο ή πως θα µετακινηθεί το πρόσθετο και θα «ρεζιλευτεί».\nΟ νεαρός άνδρας αυτός αναγκάζεται να αγοράσει τα υψηλότερης ποιότητας και τα ακριβότερα πρόσθετα, τουλάχιστον 2 ανά έτος ή διετία, όπως προαναφέρθηκε, διότι µόνον αυτά µπορούν να καλύψουν τις αισθητικές ανάγκες του νεαρού ενήλικα άνδρα µε ΑΓΑ. Τα φτηνά, μηχανοποίητα, συνθετικά πρόσθετα είναι «ανεκτά» μόνο από άλλες κατηγορίες ασθενών, με χαμηλότερες απαιτήσεις.\nΟ νεαρός άνδρας αυτός αναγκάζεται να επισκέπτεται συχνά το «hair salon» ή την «προσθετική κλινική» προκειµένου να υποβάλλεται το 1ο πρόσθετο σε «συντήρηση» και ο ίδιος σε «ειδικό κούρεµα» και ξύρισµα της περιοχής εφαρµογής προκειμένου να γίνει τοποθέτηση του 2ου πρόσθετου στο κεφάλι του, που µέχρι τότε παρέµενε στο «hair salon» για «συντήρηση».\nΕκτός από τα κόστη αγοράς του πρόσθετου, της επισκευής, του «ειδικού κουρέµατος», επιπλέον κόστη είναι τα «ειδικά σαµπουάν», οι |ειδικές κολλητικές ταινίες| ή κόλλες και φυσικά πρέπει κανείς να υπολογίσει και το κόστος µετακίνησης και το κόστος του χρόνου που δαπανά ο ασθενής για την όλη διαδικασία, κάθε 1-2 εβδοµάδες. Και όλα αυτά για χρονικό ορίζοντα ακόµα και δεκαετιών, αφού κάποιος που φοράει πρόσθετα, μάλλον θα το φοράει για πάντα!\nΕίναι λύση το πρόσθετο στην ΑΓΑ;\nΈνας ιατρός θα το πρότεινε ως πιθανή λύση σε εξαιρετικά λίγες περιπτώσεις ατόμων με ΑΓΑ, που αναφέρθηκαν νωρίτερα. Σε κάθε περίπτωση όμως, θα πρέπει να εξηγήσει τις απαιτήσεις που έχει η χρήση πρόσθετου στην ΑΓΑ και για ποιους λόγους θεωρείται ως η χειρότερη λύση για 99 στους 100 ασθενείς με ΑΓΑ:\nΤο συνολικό κόστος χρήσης και συντήρησης πρόσθετου είναι τελικά απίστευτα υψηλό διότι εκτός από το κόστος αγοράς, το κόστος συντήρησης υπάρχει και το ετήσιο κόστος αντικατάστασης. Το πρόσθετο δεν είναι για πάντα, αλλά φθείρεται µε την πάροδο του χρόνου. Η βάση χαλάει, οι τρίχες µαδάνε και σπάνε και ακόµα και το καλύτερο πρόσθετο θα πρέπει να αντικατασταθεί τουλάχιστον κάθε 18-24 µήνες, ενώ µέχρι τότε ο ασθενής θα το έχει πληρώσει «άλλη µια φορά» σε επισκέψεις για κούρεµα, για µικρο-επισκευές και για «συντήρηση». Με πρόχειρους, απλούς υπολογισµούς, το συνολικό κόστος χρήσης πρόσθετου για 2-3 έτη τελικά ξεπερνάει ακόµα και 2-3, state-of-the-art megasessions Μεταμόσχευσης Μαλλιών µε >6000 μοσχεύματα που θα προσέφεραν πυκνό αποτέλεσµα ακόµα και σε περιστατικά ΑΓΑ σταδίου V-VI, για πάντα! Και φυσικά χωρίς να λάβει υπ’ όψιν κανείς και τα υπόλοιπα µειονεκτήµατα των πρόσθετων.\n2. Αφύσικη εµφάνιση\nΠράγµατι, τα σύγχρονα πρόσθετα έχουν εξελιχθεί σηµαντικά και όταν είναι καινούργια και «φρεσκοφορεµένα» είναι σχεδόν αδύνατο να τα εντοπίσει κανείς. Όσο καλής ποιότητας και να είναι όµως ένα πρόσθετο, αν κανείς κοιτάξει το hairline του ατόµου που το φοράει θα εντοπίσει ότι «κάτι δεν πάει καλά». Η μπροστινή άκρη της βάσης στο hairline και κρόταφοι της περούκας δηµιουργούν ένα αφύσικο αποτέλεσµα, που οι περισσότεροι άντρες που φοράνε πρόσθετα προσπαθούν να κρύψουν κάνοντας «αφέλειες», καταλήγοντας όµως ακόµα πιο «αφύσικοι». Επιπλέον, η πυκνότητα και το χρώµα των µαλλιών της περούκας σπάνια µπορούν να ταιριάξουν απόλυτα µε τα πλαϊνά, φυσικά µαλλιά. Το χρώµα των τριχών της περούκας σταδιακά ξεθωριάζει και αναγκαστικά θέλει συνέχεια βαφή για να δένει µε τα φυσικά µαλλιά, κάτι που σηµαίνει extra κόστος, ενώ ο ασθενής αναγκάζεται να βάφει και τα δικά του µαλλιά ώστε να έχουν όλα τα μαλλιά, και τα δικά του και της περούκας, οµοιόµορφο χρώµα.\n3. Επιδείνωση–επιτάχυνση της ΑΓΑ\nΗ χρήση πρόσθετου και η εφαρµογή του σε περιοχές που υπάρχουν ακόµα τελικά (υγιή) ή ενδιάµεσα (μερικώς συρρικνωμένα λόγω της ΑΓΑ) τριχοθυλάκια αυξάνει και επιταχύνει την απώλεια των τριχών, πιθανόν λόγω τριβής (Αλωπεκία Τριβής, Friction Alopecia) ή πίεσης (Αλωπεκία Πίεσης, Pressure Alopecia). Επίσης, δεν πρέπει να ξεχνάει κανείς πως ο ασθενής µε πρόσθετο δεν µπορεί να χρησιµοποιεί οποιαδήποτε τοπική τριχογενετική αγωγή, που αν τη χρησιµοποιούσε πιθανόν να καθυστερούσε σηµαντικά την εξέλιξη της ΑΓΑ ή και να ξαναέβγαζε μαλλιά.\nΑυτός είναι και ο κύριος ιατρικός λόγος που µόνο άνδρες µε ΑΓΑ σταδίου VΙ-VII είναι τελικά πιθανοί υποψήφιοι για πρόσθετο. Όλοι οι άλλοι θα προκαλέσουν µεγαλύτερη ζηµιά στα υπάρχοντα µαλλιά τους και θα προκαλέσουν ένα φαύλο κύκλο που θα τους αναγκάζει ολοένα και περισσότερο να εξαρτώνται από το πρόσθετο.\nΗ χρήση του πρόσθετου υποχρεώνει τον ασθενή να συνεχίζει να φοράει το πρόσθετο αναγκαστικά ακόµα και όταν θελήσει να το «αποχωριστεί». Είναι σχεδόν ψυχολογικά αδύνατον να σταµατήσει κανείς να χρησιµοποιεί πρόσθετο, καθώς η κοινωνική αµηχανία και η ντροπή είναι αναπόφευκτη όταν ξαφνικά θα εµφανιστεί κάποιος χωρίς το πρόσθετο. Το αποτέλεσµα είναι ο ασθενής να συνεχίζει να παραµένει αναγκαστικά σε αυτόν τον ανεπιθύµητο και κατεστραµµένο «γάµο».\nΗ καθηµερινή χρήση του πρόσθετου έχει κάποια πρακτικά ζητήµατα που αναφέρθηκαν εκτενώς, όπως συντήρηση, λούσιµο, τοποθέτηση, φαγούρα, δυσάρεστη οσµή κτλ. Το σηµαντικότερο όµως πρόβληµα είναι η ψυχική ταλαιπωρία του χρήστη πρόσθετου. Όλοι οι άνδρες µε ΑΓΑ που χρησιµοποιούν πρόσθετο αναφέρουν πως ανησυχούν σε επίπεδο εµµονής πως όλοι κοιτάνε περίεργα τα µαλλιά τους, πως κάποιος θα τους «καταλάβει» και πως θα ξεκολλήσει το πρόσθετο, ειδικότερα σε κάποια προσωπική στιγµή. Αυτό το συνεχόµενο άγχος και η κοινωνική αµηχανία είναι τόσο ψυχοφθόρο που συχνά οι ασθενείς αυτοί καταφεύγουν σε ψυχολογική υποστήριξη και σε ηρεµιστικά ή αντικαταθλιπτικά σκευάσµατα.\nΗ στροφή στη Μεταμόσχευση Μαλλιών\nΟι περισσότεροι ασθενείς με ΑΓΑ που χρησιμοποιούν πρόσθετο θα καταλήξουν να είναι δυσαρεστημένοι με τη συντήρηση, το κόστος, το ψυχολογικό φορτίο και την ταλαιπωρία που σχετίζονται με τα πρόσθετα και θα επιλέξουν να προχωρήσουν σε Μεταμόσχευση Μαλλιών και να εγκαταλείψουν το πρόσθετο οριστικά. Πολλοί έχουν κάνει αυτή τη μετάβαση με επιτυχία και είναι ικανοποιημένοι που βλέπουν τα δικά τους φυσικά μαλλιά να φυτρώνουν ξανά, ακόμα και αν είναι πιο αραιά από ένα πρόσθετο.\nΚάποιες προφυλάξεις, όπως το να μην φορούν πρόσθετο για ένα συγκεκριμένο χρονικό διάστημα μετά την επέμβαση Μεταμόσχευσης Μαλλιών, πρέπει να συζητηθούν με το χειρουργό της Μεταμόσχευσης Μαλλιών για να εξασφαλιστούν τα καλύτερα αποτελέσματα.\nΟι ασθενείς με τριχόπτωση θα πρέπει να γνωρίζουν τις ιδιότητες και τους περιορισμούς των πρόσθετων. Το πρόσθετο πάνω στο ράφι µπορεί να δείχνει εντυπωσιακό σε φυσικότητα και να είναι απόλυτα φυσικό την αφή αλλά από τη στιγµή που θα φορεθεί, τότε αρχίζουν τα προβλήµατα.\nΣτους άνδρες με ΑΓΑ ο ιατρός πρέπει να είναι σαφής και απόλυτος και να εξηγεί πως το οικονοµικό κόστος του πρόσθετου είναι αθροιστικά τεράστιο και πως σε διάστηµα ετών και δεκαετιών είναι δεκάδες φορές υψηλότερο από τη Μεταμόσχευση Μαλλιών ή τη χρόνια λήψη φαρµακευτικής αγωγής. Το ψυχολογικό κόστος είναι ανυπολόγιστο, αφού ο ασθενής καταλήγει να προσαρµόζει ακόµα και την επαγγελµατική και προσωπική ζωή και τις επιλογές του γύρω από το πρόσθετο.\nΤα άτομα που πάσχουν από ΑΓΑ καλά θα κάνουν να μείνουν µακριά από τα πρόσθετα και µόνο κάποιοι άνδρες µε ΑΓΑ σταδίου VΙ-VII είναι υποψήφιοι για πρόσθετο. Όλοι οι άλλοι θα προκαλέσουν µεγαλύτερη ζηµιά στα υπάρχοντα µαλλιά τους και θα προκαλέσουν ένα φαύλο κύκλο που θα τους αναγκάζει ολοένα και περισσότερο να εξαρτώνται από το πρόσθετο.\nΑν κάποιος εμφανίζει ΑΓΑ σταδίου VII, εάν είναι ακατάλληλος υποψήφιος για Μεταμόσχευση Μαλλιών, αν είναι απόλυτα αποφασισµένος να υπομένει τους περιορισμούς του πρόσθετου ή αν έχει ανεπανόρθωτες ουλές από παλαιές Μεταμοσχεύσεις Μαλλιών που δε βελτιώνονται ούτε καν µε Scalp Micropigmentation, τότε μόνο αξίζει να δοκιμάσει τη λύση του πρόσθετου.\_\_\nΑκόµα και σε αυτές τις περιπτώσεις όµως, αξίζει κανείς να δοκιµάσει Body Hair Transplantation παρά να µπει στη διαδικασία του πρόσθετου. Σε κάθε περίπτωση, ότι και να αποφασίσει ο ασθενής, ο ιατρός ειδικός στην αποκατάσταση μαλλιών θα είναι δίπλα του να τον βοηθήσει.


Πάτρα : Ένας νέος χώρος διασκέδασης στο πάνω μέρος της Γούναρη – patrasgossipnews\nΈνας νέος χώρος στην Πάτρα, και , πιο συγκεκριμένα, στην οδό Μπακαούρη προς Γερμανού, ακριβώς δίπλα από το On-Off, ετοιμάζεται να ανοίξει τις πόρτες του . Το οποίο έχει προγραμματιστεί για τις 29/11.\nΠληροφορηθήκαμε πως θα ονομάζεται «Ventana Music Hall», στο μόνιμο σχήμα του θα φιλοξενούνται ορισμένοι από τους πιο γνωστούς τραγουδιστές της πόλης , οι οποίοι θα εμφανίζονται κάθε Πέμπτη , Παρασκευή και Σάββατο .\nΔημιουργήθηκε με minimal διακόσμηση, που σκοπό έχει να θέσει νέες βάσεις στη διασκέδαση μέχρι τις πρώτες πρωινές ώρες.\nΠαράλληλα, το «Ventana», σύμφωνα με τα όσα είπε στο “patragossip” o ιδιοκτήτης του, πρώην κορυφαίος μεγαλοπαράγοντας στη κατασκευή ιδιωτικών & δημόσιων έργων, που όμως πλέον δραστηριοποιείται στον κλάδο της εστίασης : «οι τιμές θα είναι προσαρμοσμένες στις ανάγκες και τις απαιτήσεις της σημερινής εποχής». Ενώ, τέλος, σημειώνει πως «κατά διαστήματα θα υπάρχουν και άλλες εκπλήξεις».


Süddeutsche Zeitung: Δεύτερη ευρωκρίση λόγω πανδημίας; Ή όχι; | Athens Voice\n10.10.2020 | 17:59\n«Με τον κορωνοϊό επέστρεψε και ο φόβος για το ευρώ»\nΆρθρο γνώμης στη Süddeutsche Zeitung για το πώς συμπεριφέρθηκε το ευρώ κατά την κρίση του κορωνοϊού\nΆρθρο γνώμης για το πώς συμπεριφέρθηκε το ευρώ την περίοδο της πανδημίας του κορωνοϊού διαβάζουμε στη Süddeutsche Zeitung. Το υπογράφει ο οικονομολόγος και δημοσιογράφος Αλεξάντερ Χαγκελούκεν, ο οποίος παρατηρεί:\n«Με τον κορωνοϊό επέστρεψε και ο φόβος για το ευρώ. Όταν η πανδημία έπληξε την Ευρώπη την άνοιξη, οι συνήθεις ύποπτοι βρέθηκαν υπό πίεση. Αμέσως οι επενδυτές έδειξαν μεγαλύτερο ενδιαφέρον για τα κρατικά ομόλογα της Ισπανίας και της Ιταλίας. Το ΔΝΤ έβλεπε άνοδο του δημοσίου χρέους της Ιταλίας πάνω από 150% του ΑΕΠ το 2020 και στην Ελλάδα 200%. Σειρά οικονομολόγων προειδοποιούσε για μια ευρωκρίση νούμερο 2 - μια νέα εκδοχή του δράματος που σχεδόν κατέστρεψε το ευρώ το 2010. Και μισό χρόνο αργότερα; Όλα φαίνονται πολύ διαφορετικά (...) Τα ιταλικά και τα ελληνικά επιτόκια είχαν αυξηθεί έως 7 και 40% αντίστοιχα στην πραγματική ευρωκρίση του 2010. Αντίθετα, σήμερα πέφτουν σε ιστορικά χαμηλά επίπεδο, σχεδόν στο μηδέν. Το ευρώ δεν έχει υποχωρήσει έναντι του δολαρίου από το ξέσπασμα της πανδημίας αντίθετα η τιμή του αυξήθηκε κατά 10%.»\nΌπως παρατηρεί ο αρθρογράφος, όταν ξέσπασε η χρηματοπιστωτική κρίση το 2008 η ΕΚΤ αντέδρασε με πανικό και λανθασμένες κινήσεις για τα επιτόκια μέχρις ότου αναλάβει ο Μάριο Ντράγκι. Τo 2020 η Κρ. Λαγκάρντ χρειάστηκε μόνο λίγες μέρες για να ηρεμήσει τις αγορές εν μέσω πανδημίας. Ως προς τους πολιτικούς, η μεγάλη διαφορά είναι ότι «στην κρίση του 2010 μάλωναν διαρκώς.\nΣτη συνέχεια, βοήθησαν την Ελλάδα ή την Ισπανία με δάνεια, τα οποία συνδέθηκαν με αυστηρές απαιτήσεις λιτότητας. Γεγονός που γονάτισε ακόμη περισσότερο τις οικονομίες των δύο χωρών. Ο στόχος να μην αφεθούν τα χρέη μεμονωμένων χωρών της ευρωζώνης να ξεφύγουν ξανά ήταν κατανοητός - αλλά η εφαρμογή των προγραμμάτων κράτησε πολύ περισσότερο (…) H διαφορά με τώρα. Τώρα υπάρχει ο μηχανισμός σταθερότητας ESM, ο οποίος συγκεντρώνει αθόρυβα χρήματα από επενδυτές. Και τα κράτη της ΕΕ αποφάσισαν τη δημιουργία Ταμείου Ανάκαμψης για να βοηθηθούν χώρες, όπως η Ισπανία και η Ιταλία. Αυτό το κεϋνσιανό πακέτο βοήθειας στέλνει το μήνυμα σε όλο τον κόσμο ότι η Ευρώπη δεν θέλει ένα νέο δράμα του ευρώ. Οι χρηματοπιστωτικές αγορές πήραν αυτό το μήνυμα. Δεν στοιχηματίζουν πλέον στην πτώχευση της νότιας Ευρώπης, όπως έκαναν τη δεκαετία του 2010.»\nΑπό τον Σόιμπλε στον Σολτς\nΣήμερα ο «ευρωπαϊκά σκεπτόμενος σοσιαλδημοκράτης» Όλαφ Σολτς. Κι όπως επισημαίνει: «Αυτή τη φορά η Ισπανία, η Ελλάδα και η Ιταλία υποστηρίζονται στην κρίση - αντί να εξαναγκαστούν σε περικοπές, μέχρι η οικονομία τους να καταρρεύσει». Ο αρθρογράφος παραμένει αισιόδοξος για το μέλλον του ευρώ και θεωρεί ότι μπορεί να διεκδικήσει ισχυρότερη θέση έναντι του δολαρίου.\n«Τι πρέπει να κάνει η Ευρώπη;» Και απαντά: «Το Ταμείο Ανάκαμψης, που μέχρι στιγμής αποτελεί μόνο ένα μήνυμα προς τα κράτη-μέλη, πρέπει να υλοποιηθεί και να διανεμηθούν τα χρήματα γρήγορα. Διαφορετικά η θετική ψυχολογική διάθεση που προκάλεσε στη νότια Ευρώπη και σε όλο τον κόσμο το καλοκαίρι θα μετατραπεί σε πικρή απογοήτευση. Επιπλέον η νομισματική ένωση πρέπει να μετατραπεί σε πραγματική ένωση. Κι αυτό περιλαμβάνει μια ευρωπαϊκή κεφαλαιαγορά με την σταδιακή εισαγωγή ενός ευρωπαϊκού συστήματος ασφάλειας καταθέσεων για την προστασία καταθετών και τραπεζών. Και ένα ταμείο που θα μετριάζει μελλοντικά οικονομικά σοκ».\nΠΗΓΗ: Deutsche Welle / Süddeutsche Zeitung.


Ο δικηγόρος & επικεφαλής της Γραμματείας Εξωτερικού των Διεθνών Βραβείων G. Sciacca Χάρης Σταμέλος "Θυμάται..."\nΓεννήθηκα στην Αθήνα. Σπούδασα στην Αθήνα στη Νομική Σχολή και έκανα μεταπτυχιακό στο Ευρωπαϊκό Δίκαιο στην Αγγλία και στην Ιστορία του Δικαίου και στο Εκκλησιαστικό και Κανονικό Δίκαιο στην Αθήνα. Αναγορεύθηκα\nΟ ιστορικός & συγγραφέας Θάνος Κονδύλης "Θυμάται…"\nΓεννήθηκα στην Αθήνα. Σπούδασα αρχαιολογία και ιστορία στην Ελλάδα και την Ιταλία και το 2006 αναγορεύτηκα διδάκτωρ Ιστορίας από τη Φιλοσοφική Σχολή του Πανεπιστημίου Αθηνών. Μιλώ κυρίως αγγλικά, ιταλικά και γαλλικά,\nΗ Καθηγήτρια & συγγραφέας Τίνα Ζωγοπούλου "Θυμάται..."\nΓεννήθηκα στη Ζάκυνθο, όπου έζησα ως τα 13. Φοίτησα (αλλά δεν αποφοίτησα) και στο Αρσάκειο Πάτρας. Αποφοίτησα από δημόσιο λύκειο της Αθήνας. Έφυγα για τη Φλωρεντία για να σπουδάσω Φαρμακευτική. Γύρισα έχοντας σπουδάσει Φιλολογία.\nΟ ζωγράφος & σεναριογράφος Γιώργος Μαγγίρας "Θυμάται..."\nΓεννήθηκα στη Ξάνθη τον Αύγουστο, τότε που ήταν παχιές οι μύγες. Μεγάλωσα παίζοντας σε αλάνες την εποχή της ανοικοδόμησης. Θυμάμαι τη γειτονιά μου, όμως, καλά. Έντονες θρακιώτικες μυρωδιές που σε συνδυασμό με τις σμυρναϊκές,\nΗ δημοσιογράφος Ρίτσα Μασούρα "Θυμάται..."\nΓεννήθηκα στον Πειραιά. Τέλειωσα το Πρότυπο της Ραλλείου Παιδαγωγικής Ακαδημίας και στη συνέχεια φοίτησα τη Νομική της Αθήνας, απ’ όπου και αποφοίτησα. Ασχολήθηκα ελάχιστα με τα νομικά. Η δημοσιογραφία με κέρδισε νωρίς, κυρίως λόγω συνθηκών ζωής\nΗ ηθοποιός & θεατρική συγγραφέας Σωζία Μαράκη "Θυμάται…"\nΓεννήθηκα 7 Μαΐου στην Αθήνα. Μεγάλωσα στον Πειραιά και πέρασα τα καλοκαίρια των παιδικών μου χρόνων στις Σέρρες. Από 4 χρονών άρχισα το μπαλέτο και σταδιακά μάθαινα και άλλους χορούς. Στο λύκειο μου προτείνουν να συμμετέχω στην θεατρική παράσταση\nΗ σοπράνο Μάρα Θρασυβουλίδου "Θυμάται..."\nΓεννήθηκα στη Λευκωσία της Κύπρου. Σε ηλικία 15 ετών πήρα δίπλωμα πιάνου (Μουσική Ακαδημία Κύπρου).\nΣπούδασα και αποφοίτησα από τη Φιλοσοφική Σχολή του Πανεπιστημίου Αθηνών, το Ωδείο Αθηνών (Δραματική Σχολή του Ωδείου Αθηνών και δεξιοτεχνία στο πιάνο).\nO Ιταλός Αρχιτέκτονας και πολιτευτής Angelo Saracini "Θυμάται..."\nΓεννήθηκα στη Ρώμη το 1945 και ζω στην Αθήνα. Είμαι Διπλωματούχος της Αρχιτεκτονικής Σχολής του Πανεπιστημίου της Ρώμης. Διετέλεσα από το 1972-74, Βοηθός Καθηγητή στην Έδρα Τεχνολογία των υλικών του Καθηγητή G. Boaga\nΟ συγγραφέας Θανάσης Χειμωνάς "Θυμάται..."\nΟ Θανάσης Χειμωνάς γεννήθηκε το 1971 στην Αθήνα και είναι συγγραφέας. Σπούδασε Φιλολογία και Κινηματογράφο στο Πανεπιστήμιο του Στρασβούργου και Δημοσιογραφία στο Λονδίνο. Έχει εκδώσει έξι μυθιστορήματα: «Ραμόν», «Σπασμένα Ελληνικά»,\nΟ ιδιωτικός αστυνομικός Γιώργος Τσούκαλης «Θυμάται…»\nΓεννήθηκα στα Ιωάννινα. Ο πατέρας μου ήταν υπάλληλος του δήμου Ιωαννίνων. Ο παππούς μου ήταν αθλητής βαλκανιονίκης και καθηγητής φυσικής αγωγής. Σπούδασα στην Ανωτάτη Βιομηχανική σχολή Πειραιά και πήρα το πτυχίο μου το 1979.\nΟ ποιητής Δημήτρης Ιατρόπουλος "Θυμάται..."\nΟ πολιτισμικός ερευνητής & τραγουδιστής Αντώνης Βαρβατσούλιας "Θυμάται..."\nΗ Νατάσα Ράγιου "Θυμάται..."


I HATE VALENTINE`S DAY (Μισώ την Ημέρα του Αγίου Βαλεντίνου)\nΣκηνοθέσια : Nia Vardalos\nΣενάριο : Nia Vardalos, Stephen David, Ben Zook\nΗθοποιοί : Nia Vardalos, John Corbett, Stephen Guarino, Amir ArisonZoe Kazan\nΜια ξέγνοιαστη ανθοπώλισσα προσπαθεί να πείσει τον ιδιοκτήτη ενός εστιατορίου, που φοβάται τις δεσμεύσεις να βγει μαζί της ραντεβού, στην προσπάθειά της να του εξηγήσει ότι όλα τα ραντεβού δεν καταλήγουν σε σχέση.\nΜήπως γνωρίζεται τον κανόνα των 5 ραντεβού; Αν όχι, αυτός δεν είναι άλλος από το maximum των συναντήσεων που μπορεί να έχουν δύο άνθρωποι για να πουν ότι στοιχειοθέτησαν μια ερωτική εμπειρία πριν χωρίσουν για πάντα. Η Genevieve είναι μια ανθοπώλισσα που τηρεί ευλαβικά τον παραπάνω ανεξευγένιστο κανόνα, μέχρι να γνωρίσει έναν γοητευτικό εστιάτορα τον Grag και να νιώσει ότι 5 ραντεβού δεν της φτάνουν. Τότε μπαίνει στη διαδικασία παράκαμψης του κανόνα που σημάδεψε την ερωτική της ζωή. Πρόκειται για μια ανεξάρτητη παραγωγή, στο στυλ των ταινιών της Nia Vardalos, όπου η ελληναμερικανίδα ηθοποιός βάζει το χεράκι της σχεδόν σε όλα τα μέρη της παραγωγής, δημιουργώντας μια ρομαντική κομεντί με «σοροπιαστή» ατμόσφαιρα και αρκετά υπερβολικούς χαρακτήρες. Το τελικό αποτέλεσμα είναι αρκετά λιγότερο από αυτό που φανταζόμασταν, καθώς αρκετά πράγματα στο στόρυ και την εξέλιξη της ταινίας συμβαίνουν προσχηματικά, ενώ άλλα είναι τόσο κοινότοπα που αναρωτιέσαι γιατί επιλέχθηκαν. ΑΞΙΟΛΟΓΗΣΗ: 5,5


ΤΡΕΛΟ-ΓΙΑΝΝΗΣ: Το ζεϊμπέκικο της μικρής Ευδοκίας...\nΤο ζεϊμπέκικο της μικρής Ευδοκίας...\nΚουφάλες δεν μπόρεσαν Σημίτης, Γωργάκης, Αντωνάκης & Βαγγέλης, νομίζει πως θα μας πουλήσει ο Αλέξης;\nΩραίο το ζεμπέικικο της Ευδοκίας ωραίος και ο χορός . Εχουν γίνει ένα μέ την παράδοσή μας . Μακάρι όλα τά ελληνόπουλα νά μεγαλώνουν μέ όλη την παιδεία τους που τους πρέπει .\nΛίγες απλές νότες συνθέτουν αυτή την υπέροχη μελωδία . Συνθέτης ο ανεπανάληπτος Μάνος Λοίζος . Έφυγε νωρίς . Ετσι θέλησε ο Θεός ! Δεν ξέρω τί άλλο θα μπορούσε νά είχε δημιουργήσει άν ζούσε περισσότερο ! Εξαιρετικά ταλαντούχος και ευαίσθητος\n28 Ιουνίου 2018 - 8:53 μ.μ.


sepe.gr - Οι ελληνικές τηλεπικοινωνίες ανεβάζουν ταχύτητα στο Διαδίκτυο\nΟι ελληνικές τηλεπικοινωνίες ανεβάζουν ταχύτητα στο Διαδίκτυο\nΤο στοίχημα των υπερ-υψηλών ταχυτήτων στο Διαδίκτυο επιχειρούν να κερδίσουν οι εγχώριες εταιρείες Τηλεπικοινωνιών. Στο πλαίσιο αυτό, οι πάροχοι, μέσα από επενδύσεις στα δίκτυα τους, παρέχουν, ήδη, υπηρεσίες 4G και 4G+, αξιοποιώντας, στην ουσία, το φάσμα που απέκτησαν, μέσα από τον πρόσφατο διαγωνισμό για την εκχώρηση του λεγόμενου ψηφιακού μερίσματος.\nΣε ρυθμούς 4G και 4G+ κινείται αυτήν την περίοδο η εγχώρια αγορά των ΤηλεπικοινωνιώνΠρώτη άνοιξε το “χορό των ανακοινώσεων”, η Vodafone, γνωστοποιώντας την εμπορική διάθεση του 4G+ δικτύου της, το οποίο προσφέρει μέγιστες θεωρητικές ταχύτητες mobile internet έως και 300Mbps σε download και 50Mbps σε upload και αποτελεί εξέλιξη του δικτύου 4G, που βασίζεται στην τεχνολογία LTE Advanced. Οι ταχύτητες 4G+ επιτυγχάνονται χάρη στην αξιοποίηση του νέου φάσματος, που η Vodafone απέκτησε στα 2600MHz σε συνδυασμό με το υφιστάμενο φάσμα στα 1800MHz.\nΠλέον, οι συνδρομητές μπορούν να κατεβάζουν μια ταινία των 5GB σε λιγότερο από 4 λεπτά και περισσότερα από 150 τραγούδια των 8ΜΒ σε λιγότερο από 1 λεπτό, ενώ μπορούν να βλέπουν 4Κ video (Ultra HD video) και HD video στο YouTube (video streaming) χωρίς καθυστερήσεις και κολλήματα.\nCosmote: 4G+ σε Αθήνα - Θεσσαλονίκη\nΑπό την πλευρά της, η Cosmote ανακοίνωσε τη διάθεση του κινητού ευρυζωνικού δικτύου 4G+, τεχνολογίας LTE Advanced σε επιλεγμένες περιοχές σε Αθήνα και Θεσσαλονίκη και την ταχεία επέκταση της υπηρεσίας σε όλη την Ελλάδα. Όπως ανακοίνωσε η εταιρεία, ήδη, μέσα στο 2014 ολοκλήρωσε τις δοκιμές του εμπορικού δικτύου 4G+, κατά τις οποίες επιτεύχθηκαν ταχύτητες μετάδοσης δεδομένων έως 300Mbps στη λήψη.\nΗ αναβάθμιση του δικτύου 4ης γενιάς της Cosmote σε 4G+, σύμφωνα με την εταιρεία, βελτιώνει την εμπειρία των πελατών, παρέχοντας ταχύτητες πλοήγησης στο Διαδίκτυο που φτάνουν έως τα 300Mbps, ακόμα καλύτερη χρήση προηγμένων multimedia εφαρμογών, όπως HD Streaming και HD Video - Conferencing, αλλά και αποστολή και λήψη μεγάλων αρχείων με απίστευτες ταχύτητες. Ενδεικτικά, μία ταινία των 4GB κατεβαίνει σε λιγότερο από 3 λεπτά, ενώ περισσότερα από 150 τραγούδια των 8ΜΒ μπορούν να κατέβουν σε λιγότερο από 1 λεπτό.\nΉδη, σύμφωνα με την εταιρεία, χάρη στις εκτεταμένες επενδύσεις, το δίκτυο 4G της είναι το νούμερο ένα σε πληθυσμιακή κάλυψη, καθώς είναι διαθέσιμο σε περισσότερο από το 70% του πληθυσμού της χώρας.\nWind: 300 εκατ. ευρώ επενδύσεις\nΧθες, η Wind ολοκλήρωσε τον κύκλο των σχετικών ανακοινώσεων, γνωστοποιώντας το επίσημο λανσάρισμα της υπηρεσίας 4G, το οποίο συνοδεύεται από προσφορά για δωρεάν παροχή της υπηρεσίας 4G για τους δύο πρώτους μήνες. Συνολικά, η εταιρεία θα “τρέξει” με ορίζοντα τριετίας επενδυτικό πλάνο, ύψους €300 εκατ., κεφάλαια, που θα κατευθυνθούν - κυρίως - στο δίκτυο υποδομών σταθερής και κινητής τηλεφωνίας, σε νέα προϊόντα με άξονα το mobile Internet και βεβαίως, στην υπηρεσία 4G.\nΣε σχετική ενημερωτική εκδήλωση, ο πρόεδρος και διευθύνων σύμβουλος της Wind, κ. Νάσος Ζαρκαλής, ανέφερε ότι η Wind συνήψε δάνειο €185 εκατ., μεγαλύτερο μέρος του οποίου θα διατεθεί στην αναβάθμιση των υποδομών και των υπηρεσιών δικτύου.\nΈχοντας επενδύσει περισσότερα από €500 εκατ. τα τελευταία τέσσερα χρόνια, για τον εκσυγχρονισμό των υποδομών της και την ανάπτυξη δικτύων νέας γενιάς σε κινητή και σταθερή τηλεφωνία, σήμερα οι υπηρεσίες 4G της WIND είναι διαθέσιμες στο μεγαλύτερο μέρος της Αττικής, καλύπτοντας το 75% του πληθυσμού τοπικά. Σύμφωνα με το σχεδιασμό της εταιρείας, το αμέσως επόμενο χρονικό διάστημα το δίκτυο 4G θα επεκταθεί στη Θεσσαλονίκη και τις υπόλοιπες μεγάλες πόλεις της Ελλάδας, με στόχο στο τέλος του 2015, η πληθυσμιακή κάλυψη του δικτύου 4G θα φτάνει το 60% πανελλαδικά.


Αναβιώνουν τα "παράθυρα του κρασιού". Λειτουργούσαν στην μεσαιωνική Ιταλία και σέρβιραν κρασί στην πανδημία από μικρά ανοίγματα στους τοίχους - ΜΗΧΑΝΗ ΤΟΥ ΧΡΟΝΟΥ\nΤην περίοδο του “Μαύρου Θανάτου”, η Τοσκάνη εγκαινίασε μία νέα μέθοδο για να διατηρήσει ακμαίο το ηθικό των πολιτών της. Οι Ιταλοί του Μεσαίωνα θεωρούσαν ότι ένα ποτό και συγκεκριμένα ένα ποτήρι κρασί μπορεί να συμβάλει στην ανακούφιση των ανθρώπων κατά τη διάρκεια μιας πανδημίας.\nΤα “παράθυρα κρασιού” (buchette del vino) ήρθαν να εξυπηρετήσουν αυτόν τον σκοπό. Πρόκειται για μικρά ανοίγματα, χωνευτά στους τοίχους των οινοποιείων και των καταστημάτων, μέσα από τα οποία οι έμποροι προσέφεραν κρασί στους πελάτες, κρατώντας την απαιτούμενη απόσταση ασφαλείας. Εγκαινιάστηκαν γύρω στο 1600, για αιώνες αποτελούσαν ιστορικό ενθύμιο εκείνης της περιόδου και η έξαρση του κορονοϊού οδήγησε στην επαναλειτουργία τους.\nΤα “παράθυρα κρασιού” το 1600\nΗ επέλαση της βουβωνικής πανώλης στην Ευρώπη άφησε πίσω της εκατομμύρια νεκρούς. Στην Τοσκάνη της Ιταλίας, οι οινοπαραγωγοί αποφάσισαν να αναμετρηθούν με την απόγνωση των πελατών της, προσφέροντάς τους ένα ποτήρι κρασί. Δημιούργησαν μικρά παράθυρα, αρχικά στους τοίχους των ανακτόρων τους στην Φλωρεντία και ξεκίνησαν να πωλούν κρασί μέσα από αυτά, αντιλαμβανόμενοι την ανάγκη των κοινωνικών αποστάσεων.\nΤο Μιλάνο κατά τη διάρκεια της βουβωνικής πανώλης το 1630 (Πηγή φωτογραφίας: Wikimediamtx Commons)\nΗ διαδικασία ήταν υποδειγματική. Αρχικά, ο καθένας που επιθυμούσε να αγοράσει κρασί έφερε το προσωπικό του φλασκί. Ο οινοπαραγωγός το γέμιζε και το επέστρεφε στον εκάστοτε πελάτη μαζί με έναν μεταλλικό δίσκο, ο οποίος χρησιμοποιούταν για τη διαδικασία της πληρωμής. Ο πελάτης τοποθετούσε τα χρήματά του εκεί και ο έμπορος, προτού τα παραλάβει, τα απολύμανε με ξύδι.\nΔιαβάστε ακόμα: Γυναικονόμοι. Οι αστυνομικοί της αρχαίας Ελλάδας απαγόρευαν τα συμπόσια άνω των 30 ατόμων και επέτρεπαν μόνο νερωμένο κρασί. Ο πλάτανος στον Κεραμεικό με τους παραβάτες\nΤι γινόταν όμως με το φλασκί; Οι προμηθευτές κρασιού είχαν προνοήσει ακόμα και για αυτό. Προκειμένου να αποφύγουν την άμεση επαφή με το προσωπικό φλασκί του καθενός, παρείχαν τη δυνατότητα είτε ο πελάτης να αγοράσει κρασί που είχε ήδη εμφιαλωθεί, είτε να γεμίσει το φλασκί του με έναν μεταλλικό σωλήνα που ήταν τοποθετημένος στο παράθυρο και συνδεδεμένος με τα κελάρια στο εσωτερικό του ανακτόρου.\nΤο “παράθυρο κρασιού” αναβιώνει.\nOι συγκεκριμένοι έμποροι αποτελούσαν την ελίτ της Τοσκάνης και στην πλειοψηφία τους ήταν επίσης μεγάλοι οινοπαραγωγοί. O Άγγλος συγγραφέας Τζον Έβελιν κατέγραψε στο ημερολόγιό του το 1644, ότι ο Μεγάλος Δούκας της Τοσκάνης, Ferdinando II de ‘Medici τοποθετούσε το εναπομείναν κρασί σε μπουκάλια καλυμμένα με άχυρο, τα κρεμούσε στην κύρια είσοδο του παλατιού του και τα διέθετε προς πώληση. Δεν είναι γνωστό αν αυτή τη μέθοδο ακολουθούσαν και οι υπόλοιποι οινοπαραγωγοί.\nΗ παρακμή των “παραθύρων κρασιού”\nΜετά το τέλος της πανδημίας, η αίγλη των “παραθύρων κρασιού” άρχισε να υποχωρεί. Ο άμεσος ανταγωνισμός από τα γειτονικά καταστήματα που ξεκίνησαν να πωλούν κρασί χύμα, ήταν από τους βασικούς λόγους παρακμής των παραθύρων. Μπορεί τα καταστήματα να μην προσέφεραν το εκλεπτυσμένο κρασί των ανακτόρων, αλλά ήταν ένας απλούστερος και αρκετά πιο οικονομικός τρόπος για να απολαύσει κανείς ένα ποτήρι κρασί.\nΣτις αρχές του 20ου αιώνα, μια σειρά από αριστοκρατικά αρχοντικά μετατράπηκαν σε πολυκατοικίες και τα “παράθυρα κρασιού” έμοιαζαν ξεπερασμένα. Αρκετά χτίστηκαν ή μετατράπηκαν σε γραμματοκιβώτια και κουδούνια, ενώ αρκετά ξύλινα καταστράφηκαν στην πλημμύρα της Φλωρεντίας το 1966.\nΗ αναβίωση της πολιτιστικής κληρονομιάς\nΤο 2015 ιδρύθηκε ο πολιτιστικός οργανισμός “Buchette del Vino” για τον εντοπισμό, τη χαρτογράφηση και τη διατήρηση των παραθύρων κρασιού της περιοχής. Ο οργανισμός ξεκίνησε τη χαρτογράφηση των ξεχασμένων και σε ορισμένες περιπτώσεις βανδαλισμένων παραθύρων.\nΤα παράθυρα του κρασιού αν και μικροσκοπικά θεωρούνται πολύτιμα υπολείμματα της αρχιτεκτονικής της Αναγέννησης.\nΣήμερα υπάρχουν περίπου 180 παράθυρα κρασιού στη Φλωρεντία, αν και πιστεύεται ότι υπήρξαν εκατοντάδες ακόμη, ενώ δεκάδες ακόμη έχουν εντοπιστεί σε άλλες πόλεις της Τοσκάνης, από την Πιστόια έως τη Σιένα. Ωστόσο, ελάχιστα εξακολουθούν να διατηρούν την παραδοσιακή τους λειτουργία.\nΟ Matteo Faglia, πρόεδρος και ιδρυτικό μέλος της Buchette del Vino, σε συνέντεξή του δήλωσε πως “εκτός από τη χρήση τους, η οποία ήταν μοναδική για την Τοσκάνη και τη Φλωρεντία, τα παράθυρα του κρασιού αν και μικροσκοπικά αποτελούν σημαντικά υπολείμματα της αρχιτεκτονικής της Αναγέννησης”.\nΤο κοινό χαρακτηριστικό των παραθύρων είναι το τοξωτό τους σχήμα, ωστόσο κάθε ένα έχει την ιδιαιτερότητά του. Ορισμένα περικλείονται από χρωματιστά πέτρινα κουφώματα, άλλα είναι κατασκευασμένα από τούβλα, άλλα διαθέτουν σιδερένια σχάρα.\nΟι αυθεντικές πόρτες των παραθύρων ήταν ένα επιπρόσθετο στοιχείο που τα διαφοροποιούσε μεταξύ τους. Συνήθως ήταν κατασκευασμένες από ξύλο. Μερικές ήταν στολισμένες με μικρογραφίες ζωγραφισμένων νεκρών ζωών ή θρησκευτικών εικόνων, ενώ άλλες ήταν επικαλυμμένες με διαφορετικές αποχρώσεις. Η ποικιλία αυτή οδήγησε τον Αμερικανό φωτογράφο Ρόμπιν Γκίσλινγκ, να καταγράψει περίπου 140 από αυτά σε ένα βιβλίο, με τίτλο “Οι Πόρτες του Κρασιού της Φλωρεντίας”, το οποίο κυκλοφόρησε το 2019.\nSaturday 8th August has been sponsored by the Medieval Wine Windows of Italy.https://t.co/przQg0mOPp\nHere is an interactive map & extensive gallery.https://t.co/y8dph27jXJ pic.twitter.com/FaqkIPDK7D\n— Present & Correct (@presentcorrect) August 8, 2020\nΜε την επέλαση του κορονοϊού, η μεσαιωνική παράδοση της Τοσκάνης ξαναγεννήθηκε. Η “Gelateria Vivoli“, ένα από τα διασημότερα καταστήματα παγωτού της Φλωρεντίας, ήταν από τις πρώτες επιχειρήσεις που επαναλειτούργησε το “παράθυρό” της εν μέσω της πανδημίας.\nΣήμερα μια σειρά από επιχειρήσεις έχουν ανοίξει τα παράθυρά τους και διανέμουν ποτήρια με κρασί, φλιτζάνια καφέ, ποτά, σάντουιτς και παγωτά.\nΔιαβάστε ακόμα στη “ΜτΧ”: Σάντρο Μποτιτσέλι. Η πανέμορφη «Αφροδίτη» και το μακελειό στη Φλωρεντία, με πρωταγωνιστές τους πρώτους τραπεζίτες του κόσμου που ήταν οι χορηγοί του\nTAGS: βουβωνική πανώληκορονοΐόςπανδημίαπαράθυρα κρασιούΤοσκάνηΦλωρεντία